

**МИНИСТЕРСТВО ЗА ЗЕМЈОДЕЛСТВО,**

**ШУМАРСТВО И ВОДОСТОПАНСТВО**

**ПРЕДЛОГ-ЗАКОН**

**ЗА ПРОИЗВОДИ ЗА ЗАШТИТА НА РАСТЕНИЈАТА**

**МАЈ, 2018**

**СКОПЈЕ**

1. **ОПШТИ ОДРЕДБИ**

**Член 1**

**Предмет**

1. Со овој закон се уредуваат правилата за одобрување на производите за заштита на растенијата во трговска форма и за нивно пласирање на пазарот, производството, употребата и контролата на територија на Република Македонија, се утврдуваат правилата за одобрување на активни супстанции, антидоти и синергисти од кои производите за заштита на растенијата се состојат или кои што се содржани во производите за заштита на растенијата, правилата за адитиви и коформуланти, како и резидуи од производи за заштита на растенијата.
2. Со овој закон се утврдува рамка за постигнување на одржлива употреба на производите за заштита на растенијата со намалување на ризиците и влијанијата од нивната употреба врз здравјето на луѓето, животните и животната средина и задолжително следење на принципите на интегрирана заштита на растенијата.

**Член 2**

**Цел**

(1) Целта на овој закон е да се обезбеди високо ниво на заштита на здравјето на луѓето, животните и животната средина, подобрување на функционирањето на пазарите, како и подобрување на земјоделското производство.

(2) Овој закон се заснова на принципот на претпазливост, осигурувајќи дека активната супстанца или производот за заштита на растенијата кој се пласира на пазарот нема негативен ефект врз здравјето на луѓето или животните или на животната средина, вклучувајќи ги и случаите кога постои научна несигурност во врска со ризиците поврзани со здравјетона луѓето или животните или животната средина што произлегуваат од употребата на овие производи.

**Член 3**

**Фитосанитарна управа**

1. Фитосанитарната управа како орган во состав на Министерство за земјоделство, шумарство и водостопанствое надлежен орган за одобрување, извршување на административни задачи од областа на пласирање на пазар на производи за заштита на растенијата и опрема за апликација на производи за заштита на растенијата, одржливата употреба на производи за заштита на растенија, како и координирање на Фитосанитарниот систем.

**Член 4**

**Дефиниции**

(1) Oдделни изразиупотребени во овој закон го имаат следново значење:

1. „**производи за заштита на растенијата**“ се комерцијални производи кои доаѓаат до корисникот, а се составени или содржат активна супстанца, антидоти, синергисти или адитиви и се применуваат за следниве цели:

а) заштита на растенијата или растителните производи од сите штетни организми или да го спречат дејствувањето на штетните организми, освен ако главна цел на овие производи е хигиената, а не заштита на растенијата и растителните производи;

б) влијание врз животните процеси на растенијата како што е нивниот раст, но на поинаков начин од хранливите материи;

в) конзервирање на растителните производи, доколку тие супстанци или производи не се регулирани со посебни акти за конзерванси;

г) уништување на несаканите растенија или делови од растенија со исклучок на алгите, освен ако овие производи се применуваат на почвата или вода со цел заштита на растенијата;

д) спречување или сузбивање на несаканиот раст на растенијата со исклучок на алгите, освен ако производите се применуваат на почва или вода со цел заштита на растенијата.

1. „**помошни средства**“ (анг. adjuvant) се супстанци или подготовки кои се состојат од коформуланти или подготовки кои содржат еден или повеќе коформуланти во форма во која се доставуваат до крајниот корисник (во конечна форма) и се пласираат на пазарот, кои треба да бидат мешани со производите за заштита на растенијата од страна на корисникот, со што се постигнува подобрување на ефикасноста или други пестицидни својства на употребениот производ за заштита на растенијата;
2. „**активни супстанци**“ се супстанци, вклучувајќи ги и микроорганизмите кои имаат општи или специфични ефекти врз штетните организми или растенијата, делови од растенијата или растителните производи;
3. **„антидот“** (анг.safeners) е супстанца или производ кој се додава на производот за заштита на растенијата со цел да се елиминира или да се намали фитотоксичниот ефект на производот за заштита на растенијата.
4. „**биодиверзитет**“ е варијабилност помеѓу живите организми од сите извори, вклучувајќи копнени, морски и други водни екосистеми и еколошки комплекси од кои тие се дел; оваа варијабилност може да вклучува разновидност во рамките на видовите, помеѓу видови и разновидност на екосистемите;
5. „**воздушно третирање**“ е апликација на производи за заштита на растенијата од воздухoплов (авион или хеликоптер);
6. **„генетски модифицирани организми“ (**во натамошниот текст: ГМО) е секој организам вклучувајќи го секој микроорганизам, со исклучок на човечките суштества, во кој генетскиот материјал е променет на начин кој природно не се случува со процесите на размножување и/или природна рекомбинација. Како ГМО се смета  и комбинација од ГМО.
7. **„дистрибутер“** е правно лице кое пласира на пазар производи за заштита на растенијата вклучувајки ги и трговците на големо и мало и продавачите.
8. „**добра експериментална пракса**“ е практика во согласност со одредбите на Насоките 180 и 151 на Европската и Медитеранската организација за заштита на растенијата (ЕППО);
9. **„добра земјоделска пракса“ (ДЗП**) значи национално препорачана, одобрена или регистрирана безбедна употреба на производи за заштита на растенија при реални услови во која било фаза од производството, складирањето, транспортот, дистрибуцијата и преработката на храната или храната за животни. Поимот, исто така, ја посочува примената на принципите на интегрирано управување со штетни организми, како и употребата на минимално количество на производи за заштита на растенија и определувањето на МНР на најниско ниво што овозможува добивање на саканите резултати;
10. „**добра пракса за заштита на растенијата**“ (ДПЗР) е пракса согласно која се избира, дозира и распределува времето на третирање на растенијата или растителните производи со производи за заштита на растенија, во согласност со условите за нивната одобрена употреба за да се обезбеди прифатлива ефикасност со минимално потребно количество, земајќи ги предвид локалните услови и можностите за агротехнички мерки и биолошка контрола;
11. „**добра лабораториска пракса**" (ДЛП) е систем за квалитет кој се занимава со организациските процеси и условите под кои вон клиничките здравствени и еколошки безбедносни истражувања се планираат, се изведуваат, се следат, се евидентираат, се архивираат и се известуваат;
12. **„економски оператор“** е секое правно лице кое е вклучено во производство, препакување и дистрибуција на големо и мало на производи за заштита на растенија.
13. „**животна средина**“е просторот со сите живи организми и природни богатства, односно природните и создадените вредности, нивните меѓусебни односи и вкупниот простор во кој живее човекот и во кој се сместени населбите, добрата во општа употреба, индустриските и другите објекти, вклучувајќи ги и медиумите и областите на животната средина се водите (вклучувајќи ги подземните, површинските, преодните, крајбрежните и морските), седиментите, почвите, воздухот, земјата, дивите видови на флората и фауната, како и сите нивни меѓусебни односи со други живи организми;
14. „**носител на решение за одобрување**“ е секоe правно лице кое поседува решение за одобрување за пласирање на пазар на производ за заштита на растенија;
15. **„инспекциски надзор“** е е надзор над примената на законите и прописите донесени врз основа на закон во работењето на државните органи, единиците на локалната самоуправа и градот Скопје, јавните претпријатија, трговските друштва, установите и правните и физичките лица над кои се врши надзор, како и изрекување на инспекциски мерки и санкции со цел за отстранување на утврдените неправилности.
16. **„интегрирана заштита на растенијата“** е земање предвид на сите достапни методи за заштита на растенијата а потоа интегрирање на соодветни мерки со кои се намалува развојот на штетните организми и се одржува употребата на производите за заштита на растенијата и други форми на сузбивање до нивоа кои се економски и еколошки оправдани и ги намалуваат или минимизираат ризиците врз здравјето на луѓето, животните, како и ризиците врз животната средина, потенцирајќи го одгледувањето на здрави растителни култури со најмали можни нарушувања на агроеколошките системи и поттикнувајќи ги природните механизми за контрола на штетните организми;
17. „**каренца**“ е дефиниран временски период кој треба да помине од последната примена на производот за заштита на растенијата до берба односно жетва или до ставање во промет на примарните земјоделски производи;
18. „**коформуланти**“ се супстанци или подготовки кои се користат или се наменети за користење во производите за заштита на растенијата или помошни средства, но не се ниту активни супстанци, ниту антидоти, ниту синергисти;
19. „**максимално ниво на резидуи**“ (МНР)се горните дозволени граници на концентрација на резидуа на производи за заштита на расенијата во или на храна или храна за животни врз основа на добрата земјоделска пракса и најниско изложување на потрошувачите неопходни да се заштитат ранливите групи на потрошувачи;
20. „**метаболит**“ е секој продукт од разложување на производите за заштита на растенијта или активните супстанци, антидотите, синергистите или помошни средства, кој е формиран во организми или во животната средина. Метаболитот се смета за соодветен ако постои причина да се претпостави дека ги има суштинските својства за да се спореди со изворната материја во однос на нејзината целна биолошка активност или ако создава повисок или споредлив ризик за организми како изворната материја или ако поседува одредени токсиколошки својства кои се сметаат за неприфатливи. Таквиот метаболит е релевантен за одлуката за авторизација или за дефинирање на мерки за намалување на ризикот;
21. „**микроорганизам**“ е секоја микробиолошка единка, клеточна или неклеточна, вклучувајќи ги и нижите габи и вируси, способна за репликација или за пренесување на генетски материјал;
22. „**минорна употреба**“ е употреба на производи за заштита на растенија за растенија или растителни производи кои:

а) не се широко застапен во земјоделското производство или

б) се широко застапени во земјоделското производство, но кога е потребно да се задоволат посебни барања во однос на заштитата на растенијата;

1. **„непрофесионален корисник“** е лице кое користи производи за заштита на растенијата наменети за непрофесионални корисници (корисници аматери);
2. „**нехемиски методи**“ се алтернативни методи за управување со штетни организми кои се базирани на агротехнички, физички, механички и биолошки методи за контрола на штетни организми, а се замена на хемиските методи;
3. **„овластено службено лице“** е лице определено за спроведување на активностите од овој закон а во согласнст со прописите за општата управна постапка**.**
4. **„одобрен производ за заштита на растенијата“** е производ за заштита на растенијата за кој е издадено решение заодобрување за пласирање на пазар на производ за заштита на растенијата.
5. **„одобрување на производ за заштита на растенијата“** значи административна постапка со која надлежниот орган одобрува пласирање на пазар на производот на територија на Република Македонија.
6. **„основна супстанца “** претставува активна супстанца која ги исполнува критериумите за прехранбени производи согласно прописите од областа на безбедност на храна.
7. „**опрема за апликација на производи за заштита на растенијата**“ е секоја опрема чија намена е нанесување на производи за заштита на растенијата, вклучувајќи ги и додатоците кои се од суштинско значење за успешно функционирање на таквата опрема, како што се распрскувачи, манометри, груби и фини филтри, уреди за чистење на резервоари и друго;
8. **„пласирање на пазар**“ значи чување со цел продажба на територијата на Република Македонија, вклучувајки и понуда за продажба, како и секоја друга форма на трансфер без ралика дали е бесплатно или не, како и продажба, дистрибуција и складирање за дистрибутивни цели и друга форма на трансфери меѓу нив, меѓутоа не да се вратат на претходниот продавач;
9. „**подготовки**“ се смеси или раствори составени од две или повеќе супстанци наменети за употреба како производи за заштита на растенијата или како помошни средства;
10. „**производител**“ е економски оператор кој самостојно произведува производи за заштита на растенијата, активни супстанци, антидоти, синергисти, коформуланти или помошни средства, или кое склучува договори за производство со друга страна или правно лице определено од страна на производителот како негов единствен претставник;
11. **„производство“** е изработка и доработка, обликување, преработка, полнење, преточување, мешање на секоја формулација на активни супстанци меѓу производи и конечни производи со хемиски, физички или биолошки процеси и постапки, препакување, како и пренос и складирање.
12. „**професионален корисник**“ е секое лице кое употребува производи за заштита на растенијата во текот на неговата професионална активност, вклучувајќи оператори, техничари, работодавци и самовработени луѓе, како во земјоделството така и во други сектори;
13. „**ранливи групи**“ се лица на кои им е потребно посебно внимание при проценувањето на акутни и хронични здравствени последици од производи за заштита на растенијата. Тука припаѓаат трудници и доилки, неродените деца, бебиња и деца, стари лица, работници и луѓе кои подлежат на висока изложеност на производи за заштита на растенијата во текот на подолг период;
14. „**растенија**“се живи растенија и живи делови од растенија, вклучувајќи го и семето. Живи делови од растенија се:   
    - овошје, во ботаничка смисла, кое не е зачувано со длабоко замрзнување;  
    - зеленчук, во ботаничка смисла, кој не е зачуван со длабоко замрзнување;  
    - клубени, луковици, ризоми и други подземни делови за репродукција;   
    - режано цвеќе;   
    - гранки и листови;   
    - папки, калем гранки, подници и резници;   
    - исечени дрвја со листови;  
    - растенија во култура на ткиво и   
    - семе во ботаничка смисла кое е наменето за сеење.
15. „**растителни производи**“се производи од растително потекло, необработени или на кои им била извршена едноставна обработка, доколку не се растенија во смисла на точката 37 од овој член.   
    Растителен производ е и дрвен материјал, доколку ја има задржано целата или дел од својата природна цилиндрична форма, со или без кора, или доколку истиот е во форма на резанки, честици, струготини, парченца или отпадок и доколку се користи во форма на дрво за зацврстување на товар, дрво кое се става меѓу товарот како раздвојувач, платформи за товар или амбалажа која се користи при транспорт на објекти од секаков вид, под услов истиот да претставува ризик по здравјето на растенијата;
16. „**решение**“ **заодобрување на производ за заштита на растенијата**“ е административен акт со кој надлежниот орган одобрува пласирање на пазарот и употреба на производи за заштита на растенијата на територијата на Република Македонија.
17. „**резидуи**“ **од производи за заштита на растенијата**“се резидуи вклучувајќи активни супстанции, метаболити и/или остатоци или производи на реакцијата на активни супстанции во моментот или кои претходно биле користени во производите за заштита на растенијата и кои се присутни во или на производите од растително или животинско потекло или храна за животни;
18. „**синергист**“ е супстанца или подготовка кој не покажува активност или покажува слаба активност како производ за заштита на растенијата, но го зголемува дејството на активната супстанца или супстанците при заштитата на растенијата;
19. **„советник“** е секое лице кое стекнало соодветна стручност и дава совети за заштита на растенијата за безбедна употреба на производите за заштита на растенијата во рамките на својата дејност или давање на трговски услови, вклучувајќи по потреба и приватни самовработени и јавни советодавни служби.
20. „**супстанци**“ се хемиски елементи и нивни соединенија во природен облик или добиени со производство, вклучувајќи ги сите нечистотии кои произлегуваат од процесот на производство;
21. **„супстанца со можен ризик“** е секоја супстанца која има способност да предизвика несакан ефект врз луѓето, животните или животната средина и е присутна или се образува во производи за заштита на растенијата во концентрација доволна да предизвика таков ефект;
22. **„третирано семе“** е семе на кое е аплициран производ за заштита на растенијата.
23. **„третман после берба**“ значи третман на растенија или растителни производи после берба во изолиран простор, каде не е возможно истекување на производи за заштита на растенијата со кои се врши третманот, (на пример во склад);
24. „**штетни организми**“ се организми кои припаѓаат на животинскиот или растителниот свет, вируси, микоплазми или други патогени организми, кои се штетни за растенијата или растителните производи;
25. **„показател за ризик“** е резултат од методот за пресметување кој се користи за оценување на ризиците од производите за заштита на растенијата врз човековото здравје и/или животната средина;
26. **„потврда за пристап“** е оригинален документ со кој сопственикот на заштитените податоци според оваа регулатива се согласува со употребата на таквите податоци во согласност со посебните услови од страна на надлежниот орган, со цел добивање на одобрение на производ за заштита на растенијата или одобрување на активната супстанција, синергист или антидот во корист на друг барател;
27. „**заштита на податоци**“ е привремено право на сопственикот за вршење на тестирање или студија за да се избегне неговата употреба во корист на друг барател;
28. „**испитувања и студии**“ се истражувања или експерименти чија цел е да се одредат карактеристиките и однесувањето на активната супстанција или производ за заштита на растенијата, да се предвиди изложувањето на активни супстанции и/или нивни соодветни метаболити за да се утврди безбедно ниво на изложеност и да се воспостават услови за безбедна употреба на производ за заштита на растенијата;
29. „**оранжерии**“ е директно достапна, неподвижна, затворена просторија за производство на култури, во обичаено со проѕирна надворешна конструкција, која овозможува контролирана размена на материјали енергија со околината и кој спречува ослободување на производи за заштита на растенијата во животната средина. За целите на овој закон затворени простории за растително производство каде надворешната конструкција не е проѕирна (на пример, за производство на печурки или цикорија), кои исто така се сметаат како оранжерии;
30. .„**реклама**“е начин на промовирање на продажбата или употреба на производи за заштита на растенијата (за некој друг кој не е имател на одобрението, лице кое го пласира на пазарот производот за заштита на растенијата и неговите агенси), преку печатени или електронски медиуми;
31. „**нечистотија**“е која било компонента освен чистата активна супстанција и/или варијанта кој е присутна во технички материјал (вклучувајќи и компоненти со потекло од процесот на производство или од разложување за време на складирањето).
32. „**показател за ризик**“ е резултат од методот за пресметување кој секористи за оценување на ризиците од пестицидите врз човековото здравје и/или животната средина;
33. „**Фитосанитарниот систем на Република Македонија**“е работно тело на министерството кое го го сочинуваат:
34. Фитосанитарната управа (во понатамошниот текст Управата);
35. Управата за семе и саден материјал;
36. Државната фитосанитарна лабораторија и
37. Државен инспекторат за земјоделство.
38. Организационата единица за шумарството

**Член 5**

**Стручна комисија од областа на производите за заштита на растенијата**

1. За утврдување на стручните работи од областа на одобрување на производите за заштита на растенијата, советување, давање предлог - мерки кои се однесуваат на заштита на државата од внесување и употреба на одредени штетни агенси, производите за заштита на растенијата, опрема за апликација на производите за заштита на растенијата се формира Стручна комисија од областа на производите за заштита на растенијата која се состои од експерти од областа на фитопатологија, ентомологија, хербологија, физиологија на растенијата, производи за заштита на растенијата, хемија, технологија и опрема за апликација. Во стручната комисија членови се и вработените од единицата за регистрација на производи за заштита на растенијата и други стручни лица од министерството.
2. Стручната комисија од областа на производите за заштита на растенијатадава мислење, сугестии и предложува мерки кои се однесуваат на:
3. заштита од внесување, производство, пласирање и употреба на штетни активни супстанци и производи за заштита на растенијата;
4. обука на професионалните корисници, советници и дистрибутери на производите за заштита на растенијата;
5. опремата за апликација на производи за заштита на растенијата;
6. минимизацијата на ризикот кој се однесува на мерките за употреба на производи за заштита на растенијата;
7. приоритетите во истражувањетои
8. други значајни прашања.
9. Стручната комисија од областа на производите за заштита на растенијатапо потреба дава извештаи до министерот за својата работа, најмалку еднаш годишно на крај од годината изготвува извештај со предлог-мерки за спречување на одредени последици.
10. Членовите на комисијата од ставот (1) на овој Член не можат да бидат поврзани со подносителите на барања или со правните и физичките лица кои произведуваат или пласираат на пазар производи во смисла на судир на интереси. За спречување на судир на интереси, соодветно се применуваат одредбите од Законот за спречување судир на интереси. Во постапката на одобрување на производите за заштита на растенијата, членовите на стручната комисија потпишуваат изјава за непостоење на судир на интереси.
11. Стручната комсиија од ставот (1) на овој Член со решение ја формира министерот за земјоделство, шумарство и водостопанство.
12. Стручната комсија од ставот (1) на овој Член е одговорна за спроведеното оценување на досието и донесената одлука за одобрување на производот за заштита на растенијата во постапка за взаемно признавање од Член 19 од овој закон.
13. Висината на трошоците за работа на комисијата ги утврдува Владата на Република Македонија, на предлог на министерот, а се на товар на економските оператори.
14. Средствата од став (7) на овој Член се приход на Програма за фитосанитарна политика за тековната година и ќе се користат за намената за која се уплатени.
15. Процедуралните правила за работа на комисијата ги пропишува министерот на земјоделство, шумарство и водостопанство.

**Член 6**

**Референтна лабораторија**

1. За вршење на лабораториски тестови министерот на предлог на директорот, може да овласти лабораторија акредитирана во согласност со стандард: EN ISO / IEC 17025- "Општи барања за компетентност на тестирање и калибрација" (во натамошниот текст: референтна лабораторија).
2. Акредитација од ставот (1) овој Член може да се однесува на одредени видови на тестови или група на тестови.
3. Референтната лабораторија од став (1) на овој Член е должна да:
   1. спроведува анализа, суперанализа и тестови за потврдување;
   2. проверка на резултатите од тестот и применетите методи на тестирање;
   3. чување на референтни примероци и стандардни реагенси;
   4. подготовка, одржување и дистрибуција на референтни материјали;
   5. воведување на нови методи и разработка на методи за тестирање во согласност со меѓународните стандарди;
   6. координирање на активностите на службените лаборатории во делот на работата која ја извршуваат за примена на нови аналитички методи;
   7. да им обезбеди на службените лаборатории доставување на податоци за аналитичките методи, вклучувајќи ги и референтните методи;
   8. организирање на меѓулабораториски компаративни тестови на службените лаборатории на национално ниво, обработка на резултатите од меѓулабораториските компаративни тестирања во согласност со меѓународно признати протоколи, составување на извештаи и давање препораки;
   9. учество во меѓулабораториски споредбени тестови за компетентност кои се организирани на меѓународно ниво;
   10. соработува со референтните лаборатории на другите земји особено со референтни лаборатории на Европската унија;
   11. доставува до Управата и службените лаборатории, лабораториски информациите добиени од референтните лаборатории на другите земји и референтни лаборатории на Европската унија;
   12. да утврди единствени критериуми и методи за службените лаборатории;
   13. обезбедување на научна и техничка помош на Управата и Министерството за земјоделство, шумарство и водостопанство за имплементација на плановите за службени контроли или контроли кои се спроведуваат со цел да се надминат проблемите поврзани со опасностите од областа на растенијата, растителните производи или производите за заштита на растенијата;
   14. обука на персоналот во службените лаборатории;
   15. изработка на национални упатства за земање примероци и ракување со примерок и
   16. други задачи.
4. Министерот на предлог на директорот, овластува една референтнa лабораториja за одредени видови на лабораториски тестови во согласност со закон и меѓународни договори, договори и конвенции.
5. За сите лабораториски тестови за кои Државната фитосанитарна лабораторија има акредитирани методи, а за која во Република Македонија има повеќе од две акредитирани лаборатории за спроведување на одделни тестови е референтна лабораторија.
6. По исклучок од став (5) министерот на предлог на директорот на Управата овластува една од службените лаборатории како референтна лабораторија за специфични видови на тестови или групи на тестови.

**Член 7**

**Службени лаборатории**

1. За вршење на лабораториски испитувања на земените примероците во текот на надзорот на производите за заштита на растенијата од увоз, од внатрешниот пазар, за спроведување и имплементирање на мониторинг програмите како и други сродни професионални активности, Министерот овластува лабораторија, која е акредитирана во согласност со стандардот EN 17025 ISO/IEC - "Општи барања за компетентност на тестирање и калибрација" (во натамошниот: службени лаборатории).
2. Акредитација од ставот (1) овој Член може да се однесува на одредени видови на тестови или група на тестови.
3. Доколку во Република Македонија, не постои акредитирана лабораторија за службени анализи за одредени видови на тестови истите се вршат во акредитирана лабораторија на територија на друга држава.

**Член 8**

**Методи за земање на примероци за спроведување на тестови**

1. Методите на земање на примероци за вршење на тестови користени при инспекциски надзор треба да се во согласност со прописите за хемикалии и производи за заштита на растенијата или:
2. доколку нема такви прописи, се користат одредбите од меѓународно признаени правила и протоколи, прифатени од Европскиот комитет за стандардизација - (CEN), како и на прифатени правила и протоколи за спроведување на анализа во организации во кои Република Македонија е член.
3. кога одредбата од точка 1) на овој став не е применлива, се применуваат други методи кои одговараат за наменетите цели или се развиени во согласност со научни протоколи или
4. кога одредбите од точките 1) и 2) на овој став не се применливи, валидација на методите за анализа може да се направи внатре во лабораторијата во согласност со меѓународно прифатен протокол.
5. Примероците мора да бидат земени, обележани и со нив да се постапува на начин со кој ќе се гарантира правната и аналитичка вредност, во постапка пропишана согласно со овој закон.
6. Сите позитивни наоди мора да бидат добиени или потврдени со користење на референтни методи изведени во национална референтна лабораторија.
7. Министерот ги пропишува методите за земање на примероци за вршење на анализи, вклучувајќи ги методите за потврда или референтните методи кои се користат во случај на оспорување (суперанализа), критериумите за нивно изведување, параметрите за анализи, несигурноста на методот и постапките за потврдување на методите и правилата за толкување на резултатите.
8. **Активни супстанци, антидоти, синергисти, коформуланти, основни супстанци и помошни средства**

**Член 9**

**Активни супстанци**

1. Производите за заштита на растенијата може да содржат само активни супстанци кои се наоѓаат на Листата на одобрени активни супстанци на територијата на Република Македонија (во натамошниот текст: Листа на активни супстанци).
2. Само активните супстанци кои се оценети и одобрени на ниво на Европската Унија се запишуваат во Листата од став (1) на овој член.

(3) Министерот ги пропишува формата и содржината на Листата на одобрени активни супстанци, како и посебните барања кои активната супстанца треба да ги исполни за да биде одобрена.

(4) Листата на одобрени активните супстанци од овој Член ја донесува Управата и се објавува во „Службен весник на Република Македонија“, а истата се постојано се ажурира и се објавува на веб страната на министерството.

**Член10**

**Антидоти и синергисти**

1. Производите за заштита на растенијатаво комерцијална форма може да содржат само антидоти и синергисти, кои се наоѓаат на Листата на одобрени антидоти и синергисти во Република Македонија (во натамошниот текст: Листа на aнтидоти и синергисти).
2. Само антидоти и синергисти кои се оценети и одобрени на ниво на Европската унија се запишуват во Листата од став (1) на овој член.
3. Министерот за земјоделство, шумарство и водостопанство ги пропишува формата и содржината на Листата на aнтидоти и синергисти.
4. Листата на антидоти и синергисти од овој Член ја донесува Управата.
5. Листата од став (1) на овој Член се донесува најмалку еднаш во годината и се објавува во „Службен весник на Република Македонија“, а истата постојано се ажурира и се објавува на веб страната на миистерството.

**Член 11**

**Коформуланти**

1. Производите за заштита на растенијата може да содржат исклучиво коформуланти кои не се наоѓаат на Листата на неприфатливи коформуланти во Република Македонија.
2. Коформулантот е неприфатлив доколку:
3. резидуите од коформулантите имаат штетен ефект врз здравјето на луѓето, животните, подземните води или животната средина после нивната употреба во согласност со добрата пракса за заштита на растенијата, земајќи ги во предвид актуелните услови на употреба или
4. неговата употреба после примена на добра пракса за заштита на растенијата земајќи ги во предвид реалните услови при употребата, има штетно делување на здравјето на луѓето или животните или неприфатливо влијание на растенијата, растителните производи или на околината.
5. Листата на неприфатливи коформуланти вклучува коформуланти ставени на Листата на неприфатливи коформуланти на ниво на ЕУ.
6. Листата на неприфатливи коформуланти од став (3) на овој Член ја донесува Управата и се објавува во „Службен весник на Република Македонија“, а истата постојано се ажурира и се објавува на веб страната на министерството.
7. До донесувањето на Листата на неприфатливи коформуланти од став (3) на овој член, производите за заштита на растенијата може да содржат коформуланти за кои не постојат забрани и ограничувања во согласност со прописите од областа на хемикалиите.
8. Доколку по усвојувањето на Листата на неприфатливи коформуланти производот за заштита на растенијата кој е веќе одобрен содржи коформулант кој се наоѓа на листата на неприфатливи коформуланти, Управатаможе да го поништи решението за пласирање на пазар на производот за заштита на растенијата, освен ако носителот на решението за одобрување на производот за заштита на растенијата не поднесе барање за промена на решението, а со кое ќе го замени неприфатливиот коформулант.
9. Министерот ги пропишува формата и содржината на Листата на неприфатливи коформуланти.

**Член 12**

**Основни супстанци**

1. Основни супстанци се активни супстанци кои ги исполнуваат стандардите (критериумите) за „прехранбен производ“, а се оценети и одобрени во Европската Унија.
2. Основна супстанца е:
3. супстанца која не претставува можен ризик;
4. супстанца која не ја нарушува хормоналната рамнотежа и нема невротоксични или имуно токсични ефекти врз човекот или животните;
5. супстанца која не се користи претежно за заштита на растенијата, но сепак е корисна за заштита на растенијата, или директно или во производ кој се состои од основната супстанца и обичен разредувач и
6. супстанца која не смее да се пласира на пазарот како производ за заштита на растенијата.
7. Управата ја донесува Листата на основни супстанции и се објавува во „Службен весник на Република Македонија“.

(4) Министерот за земјоделство, шумарство и водостопанство ги пропишува формата и содржина на Листата на одобрени основни супстанции.

1. **ПРОИЗВОДИ ЗА ЗАШТИТА НА РАСТЕНИЈАТА**

**Член 13**

**Одобрување за пласирање на пазар**

**на производи за заштита на растенијата**

1. Производот за заштита на растенијата може да се пласира на пазар или да се употребува на територијата на Република Македонија, само доколку истиот е одобрен во согласност со овој закон.
2. По исклучок од став (1) од овој член, решение за одобрување за пласирање на пазар не е потребно за:

1) употреба на производи за заштита на растенија кои содржат само една или повеќе основни супстанци;

2) производи за заштита на растенијата кои се извезуваат и употребуваат за истражување и развој во согласност со Член 28 од овој закон.

3) производство, складирање и транспорт на производ за заштита на растенијата кој е наменет за употреба во друга држава, под услов овој производ да е одобрен во таа држава и доколку се преземат контролни мерки со кои се обезбедува дека производот за заштита на растенијата нема да се пласира на пазарот и да се употребува на територијата на Република Македонија.

**Член 14**

**Услови за прво одобрување на производите за заштита на растенијата**

**за пласирање на пазар**

1. Производите за заштита на растенијата ќе бидат одобрени само во случај кога се оценети и одобрени во согласност со униформните принципи, како и доколку ги исполнуваат условите во однос на податоците за производот за заштита на растенијата од став (5) од овој член, како и доколку ги исполнуваат следниве услови:

1) содржат активни супстанци, антидоти и синергисти кои се одобрени согласно овој закон;

2) не содржат коформуланти кои се наведени во Листата на неприфатливи коформуланти во Република Македонија;

1. производите за заштита на растенијата се во согласност со најновите научни и технички сознанија, се применуваат доследно и во согласност со добрата пракса за производи за заштита на растенијата, земајќи ги во предвид реалните услови на апликација;
2. да се доволно ефикасни;
3. немаат директни или индиректни штетни ефекти врз здравјето на човекот, вклучувајќи ги и ранливите категории, врз подземните води или здравјето на животните, директно или преку водата за пиење (земајќи ги предвид и супстанците добиени при преработка на вода), храна, храна за животни или воздух, или како резултат на контакт на работното место или преку други индиректни влијанија, земајќи ги предвид познатите кумулативни и синергетски ефекти, кога научни методи прифатени од органите за процена на ваквите ефекти се достапни;
4. немаат несакано влијание врз растенијата или растителните производи;
5. не предизвикуваат непотребно страдање и болка на 'рбетниците за чие сузбивање се употребуваат;
6. не смеат да имаат несакано влијание врз животната средина, особено имајќи ги предвид следниве фактори:
7. нивното однесување и дистрибуција во животната средина, особено контаминацијата на површинските води, вклучувајќи сливови, крајбрежни води, подземни води, воздухот и почвата, земајќи ги предвид локациите кои се оддалечени од местото на апликацијата, како и пренесувањето на поголеми растојанија во животната средина;
8. нивното влијание врз нецелните видови, вклучувајќи го и однесувањето на овие видови и
9. нивното влијание врз биодиверзитетот и екосистемите.
10. резидуите од токсиколошко и екотоксиколошко значење, кои настануваат како резултат на извршените апликации, може да се одредат со соодветни методи кои се општо прифатени, со соодветен лимит на детекција за соодветни примероци;
11. дека физичките и хемиските својства на производот за заштита на растенијата се испитани и се сметаат за прифатливи во смисла на соодветна примена и складирање на тој производ,
12. дека се воспоставени максимални нивоа на резидуи од производи за заштита на растенијата во растенијата или растителните производи кои се користат како храна или храна за животни на кои производите за заштита на растенијата влијаат кога се применуваат во согласност со одобрението,
13. Спецификацијата на производот за заштита на растенијата не треба да отстапува од одобрената спецификација од Листата на одобрени активни супстанции, антидоти и синергисти од овој закон
14. Постојат соодветни методи за утврдување на видот на активната материја, антидоти, синергисти и по потреба токсиколошки, екотоксиколошки или еколошки релевантни нечистотии кои ги содржи производот за заштита на растенијата.
15. Подносителот на барањето за одобрување на производот за заштита на растенијата треба да докаже дека се исполнети условите утврдени во став (1) од овој член.
16. Исполнувањето на барањата од став (1) од овој Член се докажуваат со официјални или официјално признати тестови и анализи кои се вршат во земјоделски услови, во услови за заштита на растенијата и заштита на животната средина, а се релевантни за примена на производите за заштита на растенијата, како и за соодветните услови во кои се планира да се употребува производот за заштита на растенијата.
17. Исполнувањето на барањата од став (1) од овој Член се утврдува во согласност со униформните принципи за оценка и одобрување како и исполнување на барањата на податоците за производите за заштита на растенијата.
18. Министерот за земјоделство, шумарство и водостопанство ги пропишува униформните принципи за оценка и одобрување напроизводот за заштита на растенијата и барањата за податоците за производот за заштита на растенијата.
19. Носителот на решението за одобрување за пласирање на пазар на производите за заштита на растенијата е должен веднаш да ja извести Управата доколку производот за заштита на растенијата не ги исполнува условите за регистрација од овој член.
20. Министерот ги пропишува обврските на носителот на решението за одобрување за пласирање на пазар на производите за заштита на растенијата.

**Член15**

**Содржина и важноста на решението за одобрување за пласирање на пазар**

**на производите за заштита на растенијата**

(1) Решението за одобрување за пласирање на пазар на производите за заштита на растенијата се издава на производителот на производот.

(2) Во решението за одобрувањеза пласирање на пазар на производите за заштита на растенијата се утврдуваат:

* 1. растенијата или растителните производи и не-земјоделските површини на кои производите за заштита на растенијата, како и за која цел дозволено е истите да се користат;
  2. условите под кои производите за заштита на растенијата може да се пласираат на пазар и да се применуваат.

1. Решението за одобрување за пласирање на пазар на производите за заштита на растенијата, во зависност од конкретниот производ за заштита на растенијата мора да содржи:
2. класификација и означување на производите за заштита на растенијата во согласност со прописите со кои се регулираат хемикалиите;
3. максимална доза по хектар за секоја апликација;
4. временски период помеѓу последната апликација и бербата/жетвата (каренца) и
5. максимален број на апликации во текот на годината.
6. ограничувања поврзани со прометот и употребата на производите за заштита на растенијата, со цел да се заштити здравјето на дистрибутерите, корисниците, случајните минувачи, населението, земјоделските работници и потрошувачите или животната средина, земајќи ги во предвид и посебните услови предвидени со други законски прописи.
7. пред апликација на производите за заштита на растенијата професионалните корисници имаат обврска за задолжително известување на соседите кои можат да бидат изложени на влијанието на производите за заштита на растенијата, доколку истите побарале да бидат известени;
8. насоки за правилна примена на производот за заштита на растенијата согласно принципите на интегрирана заштита на растенијата;
9. напомена за категоријата на корисници кои можат да ги применуваат производите за заштита на растенијата (професионални и непрофесионални корисници);
10. описот на дизајнот на етикетата за секоја големина на пакување вклучувајќи ја и самата етикета;
11. временски интервал помеѓу третманите;
12. временскиот период помеѓу последната апликација и консумацијата на растителните производи, каде што е применливо;
13. временски период кој треба да помине за повторно влегување во тертираната површината (работа каренца) и
14. големината на самото пакувањекако и материјалот од кој е направено пакувањето.
15. Во решението за одобрување задолжително се внесува и периодот на важност на истото.
16. Периодот на одобрувањето е утврден во решението и важноста на истото се утврдува на период не подолг од една година од денот на истекот на одобрувањето на активната супстанца, антидотите и/или синергистите кои производите за заштита на растенијата ги содржат, а потоа на период колку што важи одобрението на активната супстанца, антидотите и/или синеристите.
17. Податоци во решението за одобрување на производите за заштита на растенијата кои се однесуваат на производителот на активната супстанца, местото на производство на активната супстанца и составот на формулацијата на производите за заштита на растенијата се сметаат за доверливи и не може да се доставуваат до трети лица без согласност на носителот на решението за одобрување.
18. Решението за одобрување се однесуваат на производот за заштита на растенијата се издава на производителот, а во решението задолжително се впишува правното лице подносител на барањето од Член 16 од овој закон.

**Член 16**

**Подносител на барање за одобрување**

1. Подносител на барање за одобрување или барање за измена на одобрувањето на производите за заштита на растенијата може да биде производител или правно лице овластено од него. Доколку подносителот нема регистрирано седиште во Република Македонија, тој ќе мора да овласти правно лице кое има седиште на територијата на Република Македонија (во натамошниот текст: овластен застапник на производителот). Овластениот застапник на производителот ќе дејствува во име на барателот врз основа на овластување и договор за застапување со производителот со кој договор се утврдува и осигурување од одговорност за штета на производителот настаната на територијата на Република Македонија. Овластувањето и договорот за застапување треба да бидат составен дел на барањето за секој производ одделно.
2. Подносителот на барањето од став (1) на овој Член е одговорен и се грижи за било каква штета која произлегува од користењето на производите за заштита на растенијата на територија на Република Македонија.
3. Поблиските услови за формата и содржината на барањето за одобрување или измена на одобрувањето, како и пропратната документација ги пропишува министерот за земјоделство, шумарство и водостопанство.
4. Управата води Листата на одобрени производи за заштита на растенија, истата се донесува најмалку еднаш во годината и се објавува во „Службен весник на Република Македонија“, а истата постојано се ажурира и се објавува на веб страната на миистерството.
5. Министерот за земјоделство, шумарство и водостопанство ги пропишува формата и содржината и начинот на водење на Листата на одобрени производи за заштита на растенија.
6. Барањето од став (1) подносителот на барањето го поднесува до Управата придружено со потребна документација од став (3) на овој Член за нивно евидентирање во Листата на одобрени производи за заштита на растенија.
7. Управата во рок од 60 дена по приемот на барањето од став (1) на овој Член утврдува дали е доставена потребната документација од став (3) на овој Член и производот за заштита на растенијата ги исполнува условите од Член 14 од овој закон и доколку истите се усогласени, производот за заштита на растенијата се евидентира во Листата од овој член.

(8) Доколку производот за заштита на растенијата не ги исполнува условите од Член 14 од овој закон, барањето од став (1) на овој Член со решение се одбива или отфрла.

**Член 17**

**Оценувачи**

1. Решение за прво одобрување на производите за заштита на растенијата издава Управата по препорака на оценувачите одделно и на експертскиот комитет.
2. За потреба на оценување и одобрување на производите за заштита на растенијата, министерот формира Експертски комитет за оценување на производите за заштита на растенијата од редот на вработените во единицата за регистрација на производи за заштита на растенија и на министерството.
3. Експертскиот комитет го сочинуваат оценувачи од следните области:
4. Експерт од областа на ефикасноста на производите за заштита на растенијата;
5. Експерт во областа на идентитетот, физичко-хемиските својства на производите за заштита на растенијата и аналитички методи;
6. Експерт во областа на токсикологија на цицачите;
7. Експерт во областа на однесувањето и еколошките влијанија на производите за заштита на растенијата;
8. Експерт во областа на екотоксиологија;
9. Експерт во областа на безбедноста на храна и резидуи од производи за заштита на растенијата и
10. Експерт во областа на изложеност на лицата кои ги применуваат производите за заштита на растенијата, работниците и други присутни лица.
11. Експертскиот комитет спроведува независно, јасно и објективно оценување на производите за заштита на растенијата, врз основа на процедури и постапки како и врз основа на постоечките научни и технички сознанија, достапни во времето на оценување.
12. Министерот за земјоделство, шумарство и водостопанство ги пропишува процедурите и постапките во областите на евалуација.
13. Експертскиот комитет ги применува општите принципи за оценување и одобрување на производите за заштита на растенијата, како што е наведено во Член 14 од овој закон, притоа утврдувајќи дали производот за заштита на растенијата ги исполнува условите утврдени во Член 14 од овој закон.
14. Министерството спроведува јавен повик за експерти даватели на јавни услуги од став (3) на овој Член по потреба доколку во рамките на министерството нема врабитено лица со соодветни квалификации и компетенции.
15. Министерот за земјоделство, шумарство и водостопанство ги утврдува поблиските услови за составот, бројот на експерти, нивното образование и начинот на работа на Експертскиот комитет.
16. Висината на трошоците за работа наЕкспертскиот комитет од став (2) на овој Член ги утврдува Владата на Република Македонија, на предлог на министерот, а се на товар на правните лица од Член 16 од овој закон.
17. Средствата од став (9) од овој Член се приход на Програмата за фитосанитарна политика за тековната година и ќе се користат за намената за која се уплатени.

**Член 18**

**Рокови за одобрување на производите за заштита на растенијата**

1. Експертски комитет од Член 17 на овој закон во рок од 12 месеци од денот на приемот на барањето за одобрување утврдува дали се исполнети сите услови за одобрување согласно овој закон.
2. Во случај на потреба од дополнување на податоци потребни за оценување на производите за заштита на растенијата на барање на Експертски комитет од Член 17 на овој закон се определува дополнителен период во кој подносителот на барањето доставува дополнителни информации. Дополнителниот рок може да се продолжи најмногу 6 месеци, а истиот прекинува во моментот на доставувањето на бараните податоци до Експертски комитет додека рокот од став (1) продолжува да тече. Доколку до крајот на дополнителниот рок, подносителот на барањето не ги достави дополнителните податоци за оценување се одбива барањето за одобрување.
3. Експертски комитет дава предлог до овластеното службено лице за издавање или не издавање на решение на одобрување.

**Член 19**

**Услови и барања за признавање на одобрението**

(1) Доколку производот за заштита на растенијата е одобрен во земја членка на ЕУ, (во натамошниот текст како референтна држава),правното лице може да поднесе барање за признавање на документот за одобрување на производите за заштита на растенијата во Република Македонија, доколку производотима иста употреба и споредливи земјоделски практики со референтната земја и тоа во следниве случаи:

1. доколку производот за заштита на растенијата е одобрен во согласност со униформните принципи за оценување;
2. доколку производот за заштита на растенијата е одобрен во Бугарија, Грција, Шпанија, Франција, Хрватска, Италија, Кипар, Малта или Португалија; и
3. доколку производот за заштита на растенијата е одобрен од било која земја членка на ЕУ за употреба во оранжерии или постбербени третмани, или за третман на празни простории или контејнери кои се користат за складирање на растенија или растителни производи или за третирање на семе.
4. Доколку е одобрен од било која друга земја членка со исклучок на земјите од точка 2) од овој став по предходно спроведен тест за ефикасност на производот за заштита на растенијата – биолошки тест
5. Барање од став (1) од овој Член може да поднесе економски оператор во согласност со Член 16 од овој закон.
6. Барањето од став (1) од овој Член може да поднесе и научно-истражувачка институција или надлежен орган од научната област на биотехнички науки или организации на земјоделски производители по добиена согласност од правното лице од Член 16 од овој закон.
7. Во случај правното лицеод Член 16 од овој закон да не даде согласност, Стручната комисија од Член 5 од овој закон може да го прифати разгледувањето на барањето за одобрување доколку истото е од јавен интерес.
8. Во случај кога подносителот на барањето за одобрување е научно-истражувачка институција или надлежен орган од став (3) на овој член, мора да докаже дека употребата на таквиот производ за заштита на растенијата е од јавен интерес за Република Македонија.
9. Формата и содржината на барањето од став (1) на овој член, како и пропратните документи ги пропишува министерот за земјоделство, шумарство и водостопанство.
   1. Овластеното службено лице го разгледува барањето за одобрување од став (1), од овој Член заедно со пропратните документи и исполнетоста на условите од став (1) од овој член, врши проверка и по потреба поднесува барања за давање на мислење до Стручната комисија од Член 5 од овој закон.
   2. Стручната комисија предложува на овластеното службено лице да донесе решение за одобрување за пласирање на пазар на производот за заштита на растенијата во рок од 120 дена од денот на поднесувањето на комплетната документација.

**Член 20**

**Обновување на одобрението**

1. Носителот на решението за одобрување за пласирање на пазар на производи за заштита на растенијата е должен во период од два месеци пред истекување на рокот од решанието за одобрување да достави нова дозвола со продолжен рок од земјата од која била издадена претходната дозвола.
2. По доставувањето на новата дозвола или друг официјален допис од надлежниот орган од земјата членка на ЕУ со кој информира причините за доцнењето за повторното оценување на производот за заштита на растенијата.
3. По доставувањето на документот од став (2) на овој член, Управата по административен пат го продолжува решението за одобрување за пласирање на пазар на производот за заштита на растенијата во рок не подолг од последниот ден од важноста на дозволата која е предмет на продолжување.
4. Доколку носителот на решението за одобрување за пласирање на пазар на производи за заштита на растенијата достави дозвола од друга земја членка на ЕУ, барањето подлежи на постапките од Член 19 од овој закон.
5. Поблиските услови за формата, содржина и пропратна документација на барање за обновување на одобрението од став (1) ги пропишува министерот за земјоделство, шумарство и водостопанство.
6. **обнова, модификација или дополнување, поништување и суспенДИРАЊЕ на РЕШЕНИЕТО ЗА ОДОБРУВАЊЕ и посебни случаеви**

**Член 21  
Поништување или изменување на одобрението и дополнување на одобрението**

1. Во случај кога има насоки дека производот за заштита на растенијата повеќе не ги исполнува условите од Член 14 од овој закон, овластеното службено лице може по службена должност да спроведе постапка за докажување на условите утврдени во решението за одобрување за пласирање на пазар на производот за заштита на растенијата.
2. Во случај од став (1) од овој член, Фитосанитарната управа е должна да го извести носителот на решението за одобрување на производот за заштита на растенијата и да му даде можност да достави коментари или дополнителни информации во врска со поништувањето, изменувањето или дополнувањето на решението за одобрување. Управата врши поништување, изменување или дополнување на решението за одобрување на производот за заштита на растенијата во следниве случаи:
3. доколку утврди дека производот за заштита на растенијата повеќе не ги исполнува условите од Член 14 од овој закон;
4. доколку се утврди дека податоците кои биле доставени како доказ за одобрување се неточни или лажни, а издадено е решение за одобрување;
5. доколку утврди дека не ги исполнува сите услови утврдени со решението за одобрување;
6. доколку постојат нови научни и технички сознанија, начин на употреба или количество кое што се употребува, решението за одобрување на производот за заштита на растенијата може да се измени;
7. кога постои научна несигурност во врска со ризиците поврзани со здравјето на човекот или здравјето на животните или животната средина што произлегуваат употребата на одобрениот производ за заштита на растенијата или
8. утврди дека носителот на решение за одобрување не ги почитува обврските кои произлегуваат од овој закон, вклучувајќи и случаи каде што правното лице престанува да постои.
9. Овласатеното службено лице носи решение со кое се врши поништување, изменување или дополнување на одобрението за пласирање на пазар на производот за заштита на растенијата.
10. Управата треба веднаш да го извести носителот на решение за одобрување и да утврди преоден период за отстранување, складирање, пласирање на пазарот и користење на постојните залихи на производот за кој се однесува повлекувањето на одобрението.
11. Овластеното службено лице носи решение со кое се врши поништување, изменување или дополнување на одобрување за пласирање на пазар на производот за заштита на растенијата и по барање на носителот на решението за пласирање на пазар на производот за заштита на растениајта кој во прилог на барањето ги образложува причините за поднесување на истото и доколку производот за заштита на растенијата сеуште ги исполнува условите од Член 14 од овој закон.
12. Доколку носителот на решение за одобрување, пред истекот на важноста, одлучи производот повеќе да не биде пласиран на пазарот и употребуван, тој мора да ја информира Управата најмалку шест месеци пред прекинот на пласирањето на тој производ на пазарот и да приложи образложение со барањето.

**Член 22**

**Преоден период за одобрување**

1. Во случај решението за одобрување на производот за заштита на растенијата да биде поништено или изменето по барање на подносителот на барањето за одобрување или по службена должност или доколку решението за одобрување не е обновено по барање на носителот на барањето, Управата може да одобри преоден период за отстранување, складирање, ставање во промет или употреба на постоечките залихи на производот за заштита на растенијата.
2. Кога причините за повлекување, изменување или дополнување на решението за одобрување на производот за заштита на растенијата не се однесуваат на здравјето на луѓето, животните или животната средина, преодниот период треба да биде ограничен и не смее да биде подолг од 12 месеци за ставање во промет и дополнителни 6 месеци за употреба на постоечките залихи на производот за заштита на растенијата, како и складирање и уништување на залихите.
3. Во случај кога повлекувањето или истекот на решение за одобрување на производот за заштита на растенијата се поврзани со здравјето на луѓето, здравјето на животните или животната средина, производот за заштита на растенијата мора во период поголем од шест месеци да се повлече од пазарот, складира и уништи согласно прописите за управување со опасен отпад.
4. Во случај кога решението за одобрување на производот за заштита на растенијата е истечено, а носителот на истото не поднесе барање за обновување, производот за заштита на растенијата може да се стави во промет и употреби под условите наведени во став (2) на овој член, преку поднесено барање до Управата за одобрување на преодниот период од став (2) со што роковите се пресметуваат од денот на истекот на важноста на решение за одобрување.

**Член 23**

**Пласирање на пазар на производи за заштита на растенијата со низок ризик**

1. Доколку сите активни супстанции од кои се состои производот за заштита на растенијата се ниско-ризични активни супстанции согласно Листата на активни супстанци од Член 9 од овој закон, овој производ се одобрува како ниско ризичен производ за заштита на растенијата со кој не се предвидуваат посебни мерки за намалување на ризикот, кои се потребни во проценката на ризикот. Овој производ за заштита на растенијата, мора да ги исполнува и следниве барања:
2. ниско ризичните активни супстанции, антидоти и синергисти кои се содржат во производот се одобрени на ниво на ЕУ;
3. не содржи супстанции со можен ризик;
4. доволно е ефикасен;
5. не предизвикува непотребно страдање и болка за 'рбетници кои подлежат на контролаи
6. е во согласност со Член 14 од овој закон.
7. Овие производи за заштита на растенијата се наведени како „ниско-ризични производи за заштита на растенијата“.
8. Подносителот на барањето за одобрување на нискоризични производи за заштита на растенијата докажува дека се исполнети условите утврдени во став (1) од овој закон.
9. Барањето за одобрување се доставува преку Управата до Стручната комисија од Член 5 од овој закон.
10. Постапката за одобрување е согласно Член Член 19 став (7) од овој закон.

**Член 24**

**Пласирање на пазар на производи за заштита на растенијата**

**кои содржат генетски модифицирани организми**

(1) Производите за заштита на растенијата кои содржа генетски модифицирани организми може да се одобрат само доколку производот ги исполнува условите од прописите за ГМО.

(2) Производите за заштита на растенијата од став (1) на овој Член мора да ги исполнуваат сите услови утврдени во Член 14 од овој закон.

**Член 25**

**Пласирање на пазар на третирано семе**

1. Семиња третирани со производи за заштита на растенијата можат да бидат увезени, пласирани на пазар и користениво Република Македонија само доколку истите се третирани со производ за заштита на растенијата кој е одобрен за таа намена во Република Македонија, или во најмалку една земја членка на ЕУ.
2. Декларацијата на семињата третирани со производи за заштита на растенијата, покрај податоците кои мора да ги содршат во согласност со прописите кои го регулираат семето, мора на декларацијата и придружните документите да содржат и информации за името на производот за заштита на растенијата, името на активната супстанца со која е третирано семето, класификацијата и означувањето на производот за заштита на растенијата во согласност со прописите за хемикалии.
3. Податоци наведени во став (3) од овој Член треба да бидат напишани на службениот јазик во Република Македонија.

**Член 26**

**Проширување на одобрението на производите**

**за заштита на растенијата за минорна употреба**

1. Носителот на решение за одобрување на производ за заштита на растенијата, органите на државата, научните установи, организации на земјоделски производители може да поднесат барање за одобрување на производ за заштита на растенијата, кој е веќе одобрен во Република Македонија, за да се прошири решението за одобрување за пласирање на пазар на производот за заштита на растенијата за минорна употреба, која не е опфатена со постоечкото решение.
2. Управата може да го прошири решението за одобрување за пласирање на пазар на производот за заштита на растенијата за минорна употреба на производот, само во следниве случаи:
3. Кога барањето за проширување на одобрувањето е наменето за култури кои не се широко застапени во земјоделското производство или се широко застапени во земјоделското производство, но кога е потребно да се задоволат посебни барања во однос на заштитата на растенијата;
4. Кога се исполнети барањата од Член 14 од овој закон;
5. Кога проширувањето на решението за одобрување е од општ јавен интерес или
6. Кога има доставена документација и информации кои го поддржуваат проширувањето на решението за одобрување, а особено документација и податоци за нивото на резидуи и каде што е потребно, проценка на ризикот за операторите, работниците и набљудувачите.
7. Во случај кога подносител на барањето од став (1) од овој Член е носител на решението за одобрување, овластеното службено лице дозволува изменување и дополнување на решението за одобрување за пласирање на пазар со цел да ја прошири примената на производот за заштита на растенијата за минорни култури или за површини за помалку значајни намени.
8. Во случај кога подносител на барањето е правно лице различно од она кое е носител на решението за одобрување, Овластеното службено лице носи посебно решението за одобрување за пласирање на пазар со кое се проширува одобрувањето на производот за заштита на растенијата со примена за минорни култури или за површини за помалку значајни намени.
9. Во случајот од став (4) на овој член, Стручната комисија од Член 5 од овој закон преку Управата го известува носителот на решението за одобрување, во согласност со проширувањето на одобрувањето, да ја измени етикетата на производот за заштита на растенијата, во смисла на конкретни насоки согласно решението за одобрување на производот за заштита на растенијата, за употреба за минорни култури или за површини за помалку значајни намени.
10. Во случај кога носителот на решението за одобрување не се согласува со конкретното проширување на одобрувањето за употреба за минорни култури или за површини за помалку значајни намени на етикетата на производот за заштита на растенијата, Управата се обврзува преку службени публикации и официјалната веб страна на министерството да достави детални информации до корисниците на производот за заштита на растенијата, за проширувањето на одобрувањето на производот за заштита на растенијата за минорни култури или за површини за помалку значајни намени.
11. Етикетата вклучува одговорност за личноста која го употребува производот за заштита на растенијата за недоволната ефикасност и евентуалната фитотоксичност за производот за заштита на растенијата за која е издадено решение за проширување на одобрувањето за употреба за минорни култури или за површини за помалку значајни намени.
12. Минорната употреба мора да биде посебно наведена на етикетата.
13. Подносителот на барањето од став (1) од овој член, исто така може да аплицира за проширување на одобрувањето на производот за заштита на растенијата за минорни култури или за површини за помалку значајни намени во согласност со Член 19 од овој закон.
14. Министерот за земјоделство, шумарство и водостопанство ја пропишува листата за минорна употреба.

**Член 27**

**Издавање на одобрение во итни случаи**

(1) Поради непредвидени опасности од појава на штетни организми чие ширење не може да биде ограничено или сузбиено со одобрените производи за заштита на растенијата во Република Македонија или со други мерки, Владата на Република Македонија на предлог на Министерот за земјоделство, шумарство и водостопанство може да издаде решение за одобрување за користење на неодобрен производ за заштита на растенијата по претходно обезбедено стручно мислење од Стручната комисија од Член 5 од овој закон. Постапката за издавање на решение за одобрување може да поведе и надлежниот орган по службена должност или по барање на засегната страна.

(2) Решението од став (1) на овој Член се издава за период не подолг од 120 дена за ограничена и контролирана употреба, при што производот за заштита на растенијата не смее да претставува ризик за здравјето на луѓето, животните и животната средина.

(3) Решението за одобрување од став (1) на овој Член мора да содржи информации за производот за заштита на растенијата, количеството на производот за заштита на растенијата, површините на кои ќе се примени и условите на користење и точно да се назначи крајниот корисник.

(4) Условите и постапката за издавање на решение за одобрување на производот за заштита на растенијата за исклучителни случаи го пропишува Министерот за земјоделство, шумарство и водостопанство.

(5) Со цел да се елиминираат ризиците за здравјето на растенијата, кога штетните организми не можат да се отстранат на друг начин или растителните болести неможат да се сузбијат со други мерки, може да се пласираат на пазар производи за заштита на растенијата кои не се одобрени во Република Македонија согласно Член 19 од овој закон, пласирање на пазарот на производи за заштита на растенијата за ограничена и контролирана апликација.

(6) Пласирање на пазар врши економски оператор кој е впишан во Регистарот на економски оператори кои пласираат на пазар производи за заштита на растенијата од Член 38 од овој закон.

(7) Владата на Република Mакедонија на предлог на министерот за земјоделство, шумарство и водостопанство ја носи одлуката за издавање на решение за одобрување на пласирање на пазар за производот од став (1) на овој член.

* 1. Одлуката од став (3) на овој Член се објавува во „Службен весник на Република Македонија“.

**Член 28**

**Дозвола за истражување и развој**

1. Ослободување во животната средина на производ за заштита на растенијата кој не е одобрен во Република Македонија во истражувачки односно развојни цели, може да се врши само доколку организаторот на истражувањето поседува дозвола за истражување и развој издадена од Управата.
2. Во дозволата мора да бидат наведени податоците за производот за заштита на растенијата, количеството на производот за заштита на растенијата, условите на употреба на производот за заштита на растенијата, како и организаторот на истражувањето.
3. Дозволата може да се продолжи доколку организаторот на истражувањето, поднесе барање за продолжување на дозволата за најмалку четири месеци пред истекот на дозволата и да даде образложение за причините за продолжување на истата. Дозволата се издава по претходно мислење на Стручната комисија од Член 5 од овој закон.

(4) Доколку Управата утврди дека предложените истражувања за кои се поднесува барањето за издавање на дозвола може да има штетен ефект врз здравјето на луѓето или животните или неочекувани несакани ефекти врз животната средина, не издава дозвола за истражување и развој.

(5) Условите и постапката за издавање на дозвола за истражување и развој, како и формата и содржината на барањето ги пропишува Министерот за земјоделство, шумарство и водостопанство.

1. **ЗАШТИТА НА ПОДАТОЦИ И ЈАВЕН ПРИСТАП ДО ИНФОРМАЦИИ**

**Член 29**

**Политика за приватност**

(1) Процесот на заштита на податоците се применува на извештаи, тестови и студии кои се однесуваат на активната супстанција, антидотот, синергистот и производот за заштита на растенијата, како што е наведено во Член (14) од овој закон, кои се доставуваат до Управата од страна на подносителот на барањето за одобрување од Член (16) од овој закон, под услов извештаите од тестовите и студиитеда се:

1) потребни за издавање на решението за одобрување за пласирање на пазар на производи за заштита на растенијата или измена на на решението за одобрување за примена на други земјоделски култури, и

2) сертифицирани во согласност со начелата на добрата лабораториска пракса и добра експериментална пракса.

(2) Заштита на податоците наведени во став (1) овој Член се доделува само ако се исполнети следниве услови:

1. подносителот е подносител на барање за одобрување на производ за заштита на растенијата од Член 16 од овој закон, а подносителот на барањето побарал заштита на податоци за извештаите од тестови и студиите на активната супстанција, антидотите, синергистетите, помошни средства и производите за заштита на растенијата во времето на поднесувањето на барањето за одобрување и доставување на досиејата;
2. подносителот на барањето треба да ги обезбеди сите извештаи за спроведените тестови и студии;
3. подносителот на барањето да обезбеди доказ дека периодот на заштита на податоците никогаш не бил доделен за извештаите од тестирањата или студиите и доколу бил доделен тој период не е истечен.

(3) Заштитените извештаи не може да се искористат во корист на друг подносител на барање за издавање на решение за одобрување пласирање на пазар на производи за заштита на растенијата и спроведување на одобрување на производи за заштита на растенијата, антидоти, синергисти, освен во следниве случаи:

1) подносителот на барањето да има доставено писмо за пристап;

2) кога е истечен било кој период на заштита на податоците дадени за извештаите од тестови и студиите кои се разгледуваат во однос на другите производи за заштита на растенијата;

3) кога е истечен периодот за заштита на податоците од пет години доделен при одобрување на активна супстанција која била одобрена за пласирање на пазар на Европската Унија до 26 јули во 1993 година (стари активни супстанции) или

4) кога е истечен периодот од 10 години за заштита на податоците на активите супстанци кои биле одобрени за пласирање на пазар на Европската Унија до 26 јули во 1993 година на нови активни супстанции.

(4) Периодот на заштита на податоци е 10 години од денот на издавање на првото решение за одобрување за пласирање на пазар на производот за заштита на растенијата во согласност со овој закон, освен во случаите кои се предвидени во став (3) овој член.

(5) Перодот за заштита на податоците од став (3) и (4) овој Член се продолжува до 3 месеци за секое проширување на одобрување на производот за заштита на растенијата за минорна употреба од Член 26 од овој закон, или вкупно до 5 години од првото одобрување на производот за заштита на растенијата, под услов вкупниот период на заштита на податоци да не биде подолг од 13 години, а за производот за заштита на растенијата со низок ризик да не надминува 15 години.

(6) Заштитата на податоците од став (5) од овој Член не се применува во случаевите на проширувањето на одобрувањето на производот за заштита на растенијата за минорна употреба со помалку значајни намени издадено врз основа на екстраполација.

(7) Заштита на податоците се однесува и на извештаите за тестовите и студиите кои се неопходни за обновување на одобрувањето во согласност со Член 21 или за ревизија на издадените решенија во согласност со Член 21 од овој закон.

(8) Периодот на заштита на податоци е 30 месеци.

**Член 30**

**Листана тестови и студии**

(1)За секој одобрен производот за заштита на растенијата, Управата го чува досието и информациите, а на барање за заинтересираните страни ги ставана располагање следниве податоци:

1) листана тестовии студиикои се однесуваат наактивната супстанца,антидот, синергисти производ за заштита на растенијата потребни запрвичното одобрување, измени на барањатаза одобрување и/или обновување на решението за одобрување;

2) листа на извештаите од тестовитеи студиитеза кои подносителот на барањето бара заштита наподатоциво согласност со Член 31 од овој закон.

* 1. Листите од став (1) од овој Член ги опфаќаат и информации за извештаите на спроведените тестови и студии во согласност со добрата лабораториска пракса и добрата експериментална пракса.

**Член 31**

**Спречување на повторување на тестови и студии**

1. Со цел да се избегне дуплирање на тестирање, секое правно лице коеима намера да поднесе барање за одобрување на производ за заштита на растенијата, пред да изврши тестови или студии мора да ги обезбеди информациите за да се утврди дали некој друго економски оператор има добиено одобрение и има спроведено постапка за одобрување за производ кој содржи иста активна супстанца, антидот, синергист, коформулант или адитив.
2. Управата на правно лице кој го поднесува барањето за одобрување на производот за заштита на растенијата, му издава листа на подготвени извештаи од тестови и студии во согласност со Член 30 од овој закон.
3. Правното лице при поднесувањето на барањето за одобрување од став (2) на овој Член ги доставува сите податоци кои се однесуваат на идентитетот и нечистотиите на активната супстанција и писмена изјава дека тој има намера да поднесе барање за одобрување.
4. По приемот на барањето за податоците наведени во став (2) и изјавата од ставот (3) од овој член, Управата ги доставува на потенцијалниот носител на одобрението името и адресата на носителот на одобрението на соодветниот производ за заштита на растенијата, истовремено го известува и носителот на одобрението на производот за заштита на растенијата за името и адресата на барателот.
5. Барателот и носителот на одобрението за пласирање на пазарна производот за заштита на растенијата, должни се на јасен и недискриминиран начин, да преземат соодветни мерки за да се постигне договор за заедничко користење на сите извештаи од тестовите и студии кои се заштитени во согласност со Член 29 на овој закон и Управата, во писмена форма да ја известат за тоа како заеднички ќе ги користат податоците.

**Член 32**

**Дистрибуција на тестови и студии изведени на 'рбетници**

(1) Тестирањата врз 'рбетници заради добивање извештаи и студии кои се поднесуваат за одобрување на производ за заштита на растенијата, се спроведуваат само кога не се достапни други методи.

(2) Заради издавање решение за одобрување на производот за заштита на растенијата, Управата нема да прифати дуплирање на тестовите или студиите на 'рбетници или оние тестови за кои може да се користат конвенционални методи пропишани со прописите кои ги регулираат хемикалиите.

(3) Секое правно лице кое има интерес да спроведува тестови и студии кои вклучуваат 'рбетници треба да преземе соодветни мерки за да се утврди дали овие тестови и студии се веќе извршени или започнати.

(4) Барателот и носителот на решението за одобрување на производот за заштита на растенијата е должен да ги преземе соодветните мерки за заедничко користење на тестовите и студиите изведени на 'рбетниците. Поделбата на трошоците направени при подготовката на извештајот од извршените тестови и студии се определуваат на фер, транспарентен и недискриминаторски начин. Барателот на одобрението е должен да учествува во распределба на трошоците за добивање на податоци кои треба да се достават за да се спроведе одобрувањето и да се издаде решение за одобрување на производот за заштита на растенијата. За начинот на заедничката употреба на тестовите и студиите кои вклучуваат 'рбетници барателот и носителот на решението за одобрување на производот за заштита на растенијата мора да јаизвестат Управата во писмена форма.

(5) Во случаите кога барателот и носителот на решението за одобрување на производот за заштита на растенијата односно носителите на решение за одобрување на производот за заштита на растенијата кои содржат иста активна супстанца, антидот, синергист и адитив, нема да постигнат договор за заедничко употребување на извештаите од тестовите и студиите кои вклучуваат 'рбетници, барателот на одобрување на производот за заштита на растенијата за тоа ја известува Управата во писмена форма. Непостигнувањето на договорот не ја ограничува Управата податоците од извештаите, тестовите и студии на 'рбетниците да ги искористи за потребите наодобрување доколку истото е од јавен интерес.

**Член 33**

**Доверливост на податоци**

1. Барателот на одобрението на производот за заштита на растенијата кој е во постапка за одобрување на производ за заштита на растенијата, поднесува и барање за податоци и информации за кои смета дека треба да имаат статус на доверливи податоци за кои мора да се обезбеди доказ со кој може да се потврди, дека со нивно покажување може да се загрозат комерцијалните интереси односно заштита на приватноста и интегритетот на поединеците.
2. Откривањето на следните податоци ја загрозуваат заштитата на комерцијални интереси, заштитата на приватноста и интегритетот на личноста:
3. начинот на производство на активните супстанции;
4. спецификација на нечисотиите на активните супстанции, освен оние кои се сметаат за релевантни за токсиколошки и екотоксиколошки аспекти или се релевантни за животната средина;
5. резултатите од производните лотови на активните супстанции, вклучувајќи ги и нечистотиите;
6. методите на одредување на нечистотии во произведените активни супстанции, со исклучок на методите за определување на нечистотии кои се сметаат за релевантни за токсиколошки и екотоксиколошки аспекти или се релевантни за животната средина;
7. односите меѓу производителот или увозникот и подносителот на пријавата или на носителот на решението за одобрување;
8. податоци за комплетниот состав на производот за заштита на растенијата и помошните средства;
9. име и презиме и адреса на лицата вклучени во тестирањето на 'рбетници.
10. Поднесената документација со барањето за одобрување, која ги содржи податоците наведени во став (2) од овој Член се чуваат во согласност со прописите за заштита на податоци.
11. Овластеното службено лице, вработените во единицата за регистрација на производи за заштита на растенија, членови на Стручната комисија од Член 5 на овој закон, членовите на Експертскиот комитет од Член 17 на овој закон се должни сите податоци од документите кои се користат во процесот на одобрување на производот за заштита на растенијата од став (2) на овој Член да ги чуваат како службена тајна, строго доверливо или државна тајна согласно прописите за класифицирани информации.
12. Податоците за другите постапки за кои подносители на барања водат управна постапка пред Управата, а кои се однесуваат од став (2) од овој Член може да се користат по претходна писмена согласност од носителот на решението за одобрување на производот за заштита на растенијата.
13. Во случај на повреда на обврската од став (4) и став (5) од овој член, се применуваат прописите со кои се регулираат класифицираните информации.
14. Заштитата на доверливоста на податоците не се однесува на податоците кои се однесуваат на право на пристап на јавноста за податоци кои се од интерес за животната средина.
15. **Пакување, оЗНАЧУвање и рекламирање НА ПРОИЗВОДИ ЗА ЗАШТИТА НА РАСТЕНИЈАТА И ПОМОШНИ СРЕДСТВА**

**Член 34**

**Пакување и означување**

1. Пакувањата на производите за заштита на растенијата мора да се во согласност со прописите со кои се регулираат пакувањата на производите за заштита на растенијата.
2. Производите за заштита на растенијата мора да се спакувани на начин на кој не може да се заменат со храна, пијалак или храна за животни.
3. Секое пакување на производ за заштита на растенијата мора да биде означено со етикета. Ознаките на етикетата мора да бидат наведени на службениот јазик во Република Македонија на јасен, недвосмислен и читлив начин, кој овозможува напишаната содржина да не може да биде избришана или отстранета.
4. За содржината на етикетата на производот за заштита на растенијата одговорен е носителот на решението за одобрување на производот за заштита на растенијата.
5. Носителите на решението за одобрувањеза пласирање на пазар мора да ги класифицираат и ажурираат етикетите по сите промени во класификацијата и означувањето на производите за заштита на растенијата во согласност со прописите за хемикалии и веднаш да ја известат Управата.
6. Министерот за земјоделство, шумарство и водостопанство во согласност со Министерот за здравство и Министерот за животна средина и просторно планирање ги пропишува поблиските услови за содржината на етикетата за производите за заштита на растенијата и ознаките и посебните ризици и мерки на претпазливост за да се заштити здравјето на луѓето, животните и животната средина, вклучувајќи ги и критериумите за нивна распределба.
7. Производите за заштита на растенијата се означуваат во согласност со прописите за хемикалии и овој закон.
8. Како дополнување на означувањето во согласност со прописите кои ги регулираат хемикалиите, треба да се наведени и посебните ризици и мерки на претпазливост со цел да се заштити здравјето на луѓето, животните и животната средина.
9. Исклучок од став (3) на овој Член при итен увоз на производи за заштита на растенијата етикетата може да биде на јазик од земјата од каде се увезува производот, но по предходно известување на Управата и Државниот инспекторат за земјоделство.
10. На територија на Република Македонија дозволено е пласирање на пазар на производи за заштита на растенијата само во пакувања согласно решението за одобрување за пласирање на пазар на производи за заштита на растенијата.
11. Ограничувањата од Член 15 став (5) од овој закон задолжително мораат да бидат наведени на етикетатата од став (3) на овој член.

**Член 35**

**Рекламирање**

1. Забрането е да се рекламираат производи за заштита на растенијата кои не се одобрени согласно овој закон.
2. Забрането е да се рекламираат одобрени производи за заштита на растенијата за намени кои се во спротивност со решението за одобрување за пласирање на пазар и/или за намени за кои производот за заштита на растенијата не е одобрен.
3. Секое рекламирање на производот за заштита на растенијата мора да биде придружено со следните изрази: „производот за заштита на растенијата мора да се користи на безбеден начин. Пред употреба, секогаш прочитате ја етикетата".
4. Изрази од став (3) на овој Член мора да бидат лесно читливи и јасно видливи во однос на рекламата.
5. Зборовите „производ за заштита на растенијата" може да бидат заменети со специфичниот тип на производ за заштита на растенијата, како што се фунгицид, инсектицид, хербицид, фитохормон, итн.
6. Рекламната порака на производот за заштита на растенијата не содржи информации во форма на текст или графички прикази кои можат да доведат до забуна на потрошувачите за потенцијалните ризици за здравјето на луѓето, животните и животната средина, како што се термините „низок ризик", „не е токсичен" или „не е штетен".
7. По исклучок на став (4) од овој Член производи кои се класифицирани како производи за заштита на растенијата со низок ризик согласно одредбите на овој закон во рекламната порака смеат да содржат ознака „одобрен како производ за заштита на растенијата согласно Закон за производи за заштита на растенијата“.
8. Рекламната порака на производите за заштита на растенијата не смее да содржи визуелно претставување на потенцијално опасни случаи, како што се мешање или апликација без лична заштитна опрема, употреба во близина на храна или храна за животни, или користење од страна на деца или во нивна непосредна близина.
9. Рекламираниот или промотивен материјал за производот за заштита на растенијата мора да содржи и соодветни фрази и симболи за предупредувања коишто се наведени на етикетата од производот за заштита на растенијата.
10. **РЕГИСТРАЦИЈА на Економски оператори**

**Член 36**

**Производство на производи за заштита на растенијата**

(1) Производство на производите за заштита на растенијата, активни супстанции и сите други составни компоненти кои се вклучени во производот, може да врши правно лице доколку е впишано во Регистарот на еконосмки оператори за производство на производи за заштита на растенијата.

(2) Правните лица кои произведуваат производи за заштита на растенијата ќе бидат запишани во регистарот од ставот (1) на овој Член по поднесено барање до Управата, врз основа на следнава документација:

* 1. решение и тековна состојба, забрана за вршење на професија дејност на правно лице, привремена забрана за вршење на одделна дејност – санкција, привремена забрана за вршење на одделна дејност – казна и трајна забрана за вршење на одделна дејност издадени од Централен регистар на Република Македонија;
  2. имотен лист за објектот доколку е сопственост на правното лице;
  3. договор за користење под закуп на просторот наменет за производство и складирање, доколку просторот не е во сопственост на правното лице од став (1) на овој член;
  4. доказ за ниво на квалификациите VI А според Македонската рамка на квалификации и најмалку 240 кредити стекнати според ЕКТС или завршен VII/1 степен, факултет за земјоделски науки и има стекнато минимум звање дипломиран земјоделски инженер или факултет за природноматематички науки и има стекнато минимум звање дипломиран хемиски инженер или технчко технолошки науки и има стекнато звање дипломиран инженер технолог;
  5. М1/М2 обрасци за вработените лица,
  6. доказ за платена административна такса;
  7. дозвола за вршење на дејност производство на хемикалии издадена од Министерство за здравство и
  8. А интегрирана дозвола, издадена од Министерство за животна средина и просторно планирање на Република Македонија.

(3) Овластеното службено лице кое ја води постапката за запишување во регистерот од ставот (1) на овој Член по службена должност ги прибавува доказите од ставот (2) точки 1), 2), 5), 7) и 8)и на овој Член од надлежниот јавен орган во рок од три работни дена од денот на приемот на барањето од ставот (2) на овој член.

(4) Овластено службено лице од надлежниот јавен орган е должно бараните докази од ставот (3) на овој Член да ги достави во рок од три дена од денот на приемот на барањето од ставот (3) на овој член.

(5) Управата во рок од 30 дена по приемот на барањето од ставот (2) на овој Член утврдува дали се исполнети условите од ставот (9) на овој Член и се доставени документите од став (2) на овој Член и доколку истите се исполнети и доставени, правното лице се запишува во Регистарот на производители врз основа на решение.

(6) Доколку правното лице не ги исполнува условите за вршење на дејноста барањето со решение се одбива како неосновано.

(7) Против решението од ставовите (4) и (5) на овој Член може да се поднесе жалба до Државната комисија за одлучување во управна постапка и постапка од работен однос во втор степен во рок од 15 дена од денот на приемот на решението

(8) Жалбата не го одлага извршувањето на решението.

(9) Поблиските услови за производство, препакување и складирање на производите, ги пропишува министерот за земјоделство, шумарство и водостопанство во согласност со министерот за здравство и министерот за животна средина и просторно планирање.

(10) Формата и содржината и начинот на водење на регистарот од ставот (1) на овој Член ги пропишува министерот за земјоделство, шумарство и водостопанство.

(11) Формата и содржината на барањето од ставот (2) на овој Член ги пропишува министерот за земјоделство, шумарство и водостопанство.

(12) Регистарот од став (1) од овој Член се води во пишана и електронска форма и истиот се објавува на веб страната на министерството за земјоделство, шумарство и водостопанство.

**Член 37**

**Препакување**

1. Правното лице може да врши препакување на производи за заштита на растенијата само доколку има добиено согласност од производителот на производот за заштита на растенијата заверена на нотар доколку производителот е запишан во Регистарот на економски оператори за производство со производи за заштита на растенија, под услов да не ги менува својствата на производот.
2. По исклучок од став (2) од овој Член доколку производителот на производот за заштита на растенија е регистриран за дејноста со седиште надвор од територијата на Република Македонија може да се врши препакувања на производи за заштита на растенија само доколку добие согласност од производителот на производот за заштита на растенијата приложувајќи и акт за регистрација на производителот од надлежниот орган за спроведување на регистрација на производители на производи за заштита на растенија заверена со апостил од земјата во која е регистриран за таа дејност.
3. Правното лице пропратните документи од ставовите (1) и (2) од овој закон ги приложува при регистрацијата на секој производ одделно доколку има економски интерес истото да го спроведува за големина на пакувањекое не е наведено во дозволата со која се врши признавање на регистрацијата од друга земја членка на ЕУ, но по добиена согласност од производителот односно носителот на регистрацијата на дозвоилата со која се врши признавање на производот за заштита на растенијата.
4. Правното лице од ставовите (1) и (2) на овој Член може да започне со процесот на препакување само доколку има обезбедено присуство на инспектор на Државниот инспекторат за земјоделство, по претходно доставено известување најмалку 24 часа пред почетокот на истото.
5. Инспекторот од Државниот инспекторат за земјоделство активноста од став (4) од овој Член задолжително ја известува Управата особено за сериите на пакувања со кои се врши препакување со цел нивно задолжително вклучување во мониторинг програмата.
6. Правното лице може да врши дејност препакување на производи за заштита на растенијата, доколку е впишан во Регистарот на производители на производи за заштита на растенијата согласно Член 36 на овој закон.

**Член 38**

**Постапка за впишување во Регистар на правни лица за пласирање на пазар на производи за заштита на растенијата**

1. Пласирање на пазарна одобрени производи за заштита на растенијата може да врши правно лице доколку е запишан во Регистарот на правни лица за пласирање на пазар на производи за заштита на растенијата.
2. Пласирањето на пазар на производи за заштита на растенијата на мало за професионална употреба е можно само во специјализирани продавници – земјоделски аптеки.
3. Правните лица кои складираат производи за заштита на растенијатазаради нивно пласирање на пазар на големо или мало ќе бидат запишани во регистарот од ставот (1) на овој Член по поднесено барање до Управата, врз основа на следнава документација:

1) решение и тековна состојба, забрана за вршење на професија дејност на правно лице, привремена забрана за вршење на одделна дејност – санкција, привремена забрана за вршење на одделна дејност – казна и трајна забрана за вршење на одделна дејност издадени од Централен регистар на Република Македонија;

2) имотен лист за објектот доколку е сопственост на правното лице;

3) договор за користење под закуп на просторот наменет за складирање или пласирање на пазарот на големо или мало, доколку просторот не е во сопственост на правното лице од став (1) на овој член;

4) доказ за ниво на квалификациите VI А според Македонската рамка на квалификации и најмалку 240 кредити стекнати според ЕКТС или завршен VII/1 степен, факултет за земјоделски науки и има стекнато минимум звање дипломиран земјоделски инженер за секое продажно место (оригинал или копија заверена на нотар) за полно работно време согласно прописите од работни односи;

5) М1/М2 обрасци за вработениотдипломиниран земјоделски инженер од точка 4) од овој став со полно работно време;

6) доказ за платена административна такса и

7) потврда за положен испит за дистрибутери на вработениот дипломиниран земјоделски инженер од точка 4) од овој став.

(4) Овластеното службено лице од Управата кое ја води постапката за запишување во регистерот од ставот (1) на овој Член по службена должност ги прибавува доказите од ставот (2) точки 1), 2) 5) и 7) на овој Член од надлежниот јавен орган во рок од три работни дена од денот на приемот на барањето од ставот (2) на овој член.

(5) Овластено службено лице од надлежниот јавен орган е должно бараните докази од ставот (4) на овој Член да ги достави во рок од три дена од денот на приемот на барањето од ставот (4) на овој член.

(6) Управатаво рок од 30 дена по приемот на барањето од ставот (3) на овој Член утврдува дали се исполнети условите од ставот (10) на овој Член и документите од став (3) на овој Член и доколку истите се исполнети и доставени, правното лице се запишува во Регистарот на правни лица за пласирање на големо и на мало на производи за заштита на растенијата врз основа на решение.

(7) Доколку правното лице не ги исполнува условите за вршење на дејноста барањето со решение се одбива како неосновано.

(8) Против решението од ставовите (6) и (7) на овој Член може да се поднесе жалба до Државната комисија за одлучување во управна постапка и постапка од работен однос во втор степен во рок од 15 дена од денот на приемот на решението

(9) Жалбата не го одлага извршувањето на решението.

(10) Поблиските услови во поглед на просториите, опремата и квалификациите кои мора да ги исполнуваат правните лица од став (3) на овој Член ги пропишува министерот за земјоделство, шумарство и водостопанство.

(11) Врз основа на План за спроведување на регистрација донесен од Управата, условите од став (10) од овој член, ги утврдува Овластеното службено лице и најмалку две лица од единицата надлежна за регистрација на производи за заштита на растенијата определени со предходно издаден работен налог од Управата.

(12) Начинот на водење на регистарот од ставот (1) на овој Член ги пропишува министерот за земјоделство, шумарство и водостопанство.

(13) Формата и содржината на барањето од ставот (3) на овој Член ги пропишува министерот за земјоделство, шумарство и водостопанство.

(14) Правното лице од став (1) на овој Член се задолжува да ја пријави секоја промена на податоците во Регистарот од став (1) на овој Член во рок од 30 дена од денот на настанатата промена.

(15) Правното лице кое е впишано во Регистарот од став (1) на овој Член се брише од истиот регистар доколку:

1. престане да ги исполнуваусловите од став (3) и (10) од овој Член или
2. поднесе барање забришење одРегистарот од став (1) на овој член.

(16) Регистарот од став (1) од овој Член се води во пишана и електронска форма и истиот се објавува на веб страната на министерството за земјоделство, шумарство и водостопанство.

**Член 39**

**Пласирање на пазар на производи за заштита на растенијата**

1. Правните лица од Член 38 став (1) од овој закон, сите активности за пласирање на пазар на производите за заштита на растенијата како што се транспорт, складирање и ракување и отстранување на празни пакувања треба да ги вршат на начин што нема да го загрози животот и здравјето на луѓето, животните или животната средина и да обезбеди одржување на непроменети физичко - хемиските карактеристики на производите за заштита на растенијата и помошни средства.
2. Не е дозволено продажба и нудење за продажба на производи за заштита на растенијата преку интернет.

(3) Не е дозволено продажба или складирање на производите за заштита на растенијата и помошни средства во иста просторија со храна.

(4) Не е дозволено продажба или складирање на производи за заштита на растенијата и помошни средства во иста просторија со храна за животни, освен доколку истата не е физички одвоена од истите.

(5) Не е дозволено продажба или складирање на производи за заштита на растенијата како и сместување и чување на опасни хемикaлии во станбени објекти за поединечно и колективно домување.

(6) Не се дозволенува истовремено транспортирање на производи за заштита на растенијата и помошни средства со храна или храна за животни.

(7) При спроведување на промет со производи за заштита на растенија сите економски оператори, дистибутери и советници, единицата за регистрација за производи за заштита на растенија и инспекторите на Државниот инспекторат за земјоделство го користат системот за евидентирање и дистрибуција на производи за заштита на растенија воспоставен од страна на Фитосанитарна управа.

(8) Професионалните корисници можат да набават производ за заштита на растенија само со легитимацијата со која докажуваат дека имаат посетено обука за професионални корисници.

(8) Начинот на спроведувањето на прометот, формата и содржината на легитимацијата од став (8) на овој Член ги пропишува министерот за земјоделство, шумарство и водостопанство.

**Член 40**

**Пласирање на пазар особено опасни производиза заштита на растенијата**

**професионални производи за заштита на растенијата за професионална употреба**

1. Пласирање на пазар на одобрени производи за заштита на растенијата кои во согласност со прописите кои ги регулираат хемикалиите се класифицирани како особено опасни производи за заштита на растенијата (во натамошниот текст Т+или GHSO6**)** може да го вршат само правни лица впишани Регистарот од Член 38 од овој закон.
2. Правните лица од став (1) од овој Член освен условите од Член 38 од овој закон мора да ги исполнуваат сите одредби за пласирање на пазар со особено опасни производи за заштита на растенијата согласно прописите кои ги регулираат хемикалиите и условите од став (5) од овој член.
3. Правното лице може да пласирана пазар односно да ги аплицира Т+ производите само доколку располага со простор, опрема и обучен персонал.
4. Правните лица кои пласираат на пазар производи за заштита на растенијата на мало, не смеат да вршат промет на особено опасни производи за заштита на растенијата.
5. Министерот за земјоделство, шумарство и водостопанство во соработка соминистерот за животна средина и просторно планирање и министерот за здравство ги пропишува условите, во поглед на простор, опремата и обучен персонал од став (3) на овој член.
6. Не се дозволува слободен промет и употреба на производи за заштита на растенијата кои содржат многу отровни активни супстанции и производи за заштита на растенијата, кои согласно со правилата за класификација, пакување и означување, се етикетирани и класифицирани како многу отровни**(Т+ или GHSO6)**.
7. По исклучок од став (1) на овој Член не е забрането пласирање на пазар и употреба на производи за заштита на растенијатакои содржат многу отровни активни супстанции**(Т+ илиGHSO6)** само на економските оператори кои имаат постојан и професионално обучен персонал за работа со истите, а ги исполнуваат и барањата пропишани во поглед на просториите и опремата и имаат дозвола за такви активности од Министерот за земјоделство, шумарство и водостопанство.
8. Поблиските услови за пласирање на пазар, условите на чување и употреба, како и условите за транспорт и користење на производи за заштита на растенијата кои содржат многу отровни активни супстанции**(Т+ илиGHSO6)**, ги пропишува министерот.
9. Министерот за земјоделство, шумарство и водостопанство во соработка со Министерот за здравство ги пропишува кои производи за заштита на растенијата се класифицирани какопрофесионални производи за заштита на растенијата за професионална употреба Т+ или GHSO6, пиктограм и ознака, ознаки за претпазливост.
10. **Обука**

**Член 41**

**Организирање на обука**

1. Сите професионални корисници, дистрибутери и советници треба да имаат посетено соодветна обука и положен испит од областа на одржлива употреба на производи за заштита на растенијата по поднесување на барање до овластените правни лица од став (3) на овој член.
2. Обуката ја спроведува Управата преку овластени институции и овластени едукатори од Министерството за земјоделство шумарство и водостопанство.
3. Обуката се спроведува на две нивоа и тоа основна и дополнителна обука.
4. Основната и дополнителната обука се задолжителни за сите професионални корисици, дистрибутери и советници.
5. Министерот за земјоделство, шумарство и водостопанство поблиску ги пропишува темите за обуките од став (1) на овој член, како и условите кои треба да ги исполнуваат професиналните корисници, дистрибутерите и советниците.
6. Министерот поблиску ги пропишува формата и содржината на барањето од став (1) на овој член, начинот на неговото поднесување, како и придружната документација приложена кон барањето.
7. Професионалните корисници, дистрибутерите и советниците по спроведената обука полагаат писмен испит за проверка на знаењата од областа на заштитата на растенијата.
8. На секој барател кој го положил испитот од областа на заштитата на растенијата, овластените институции му издаваат потврда за положен испит од областа на производи за заштита на растенијата основно ниво, односно потврда од областа на производи за заштита на растенијата дополнително ниво, како и легитимација за професионални корисници, дистрибутери и советници.
9. Секое лице кое поседува потврда од областа на производи за заштита на растенијата основно и дополнително ниво се запишува во Листа на на професионални корисници, дистрибутери и советници од областа на производи за заштита на растенијата.
10. Секоја издадена потврда илегитимација има посебен сериски број.
11. Министерот за земјоделство, шумарство и водостопанство поблиску го пропишува изгледот, формата и содржината на потврдата и легитимација од став (8) од овој член, како и содржината и начинот на водење на Листа на професионални корисници, дистрибутери и советници од областа на производи за заштита на растенијата.
12. Важноста на потврдата за основно и дополнително ниво е пет години.
13. Барањето за обновување на потврдата може да се поднесе шест месеци пред денот на истекот на важноста на истата.
14. Доколку лицето кое поседува потврда за советник или дистрибутер од областа на производи за заштита на растенијата на било кој начин го доведе во заблуда потрошувачот на производите за заштита на растенијата или со пласирање на пазар на растенија и растителни производи го наруши или загрози здравјето на луѓето или здравјето на животните директно или индиректно или пак директно или индиректно неповолно влијае на животната средина, по барање на заинтересираната страна како и по приложување на соодветни докази со кој се докажува делото, на предлог на инспекциските органи, Управа ќе му ја одземе потврдата од областа на производи за заштита на растенијата и ќе го избрише од Листата од став (9) од овој член.
15. Со одземањето на потврдата од став (8) од овој се забранува посетување на повторна обука и полагање на испит за дистрибутери или советници за производи за заштита на растенијата во период од две години од денот на издавањето на потврда за бришењето од Листата од став (9) од овој член.
16. Програмата за полагање на испитот по предметите од став (1) од овој Член ја носи министерот за земјоделство, шумарство и водостопанство.
17. Базата на прашањата за спроведување на испитот ги одобрува Управата по предходно мислење од Стручната комисија од Член 5 од овој закон, а едукаторите од став (2) на овој Член ги подготвуваат базите на прашања за испитот од став (1) од овој член.
18. Поблиските критериуми за овластените институции и едукатори од став (2) од овој Член ги пропишува Министерот за земјоделство, шумарство и водостопанство.

(20) Едукаторите од став (2) од овој член и членовите на Стручната комисија од Член 5 од овој закон имаат право на паричен надоместок за подготовка на базата на прашања и спроведување на испитот.

(21) Висината на надоместокот од став (20) од овој Член го определува Владата на Република Македонија на предлог на министерот за земјоделство, шумарство и водостопанство.

(22) Начинот на организирање, спроведување и полагање на испитот од став (1) од овој Член го пропишува министерот за земјоделство, шумарство и водостопанство.

**Член 42**

**Право на полагање испит**

* + 1. Испит за советници и дистрибутери од областа на одржлива употреба на производи за заштита на растенијата можат да полагаат лица коиимаат ниво на квалификациите VI А според Македонската рамка на квалификации и најмалку 240 кредити стекнати според ЕКТС или завршен VII/1 степен, биотехнички науки и се стекнале со звање минимум дипломирани земјоделски инженери.
    2. По исклучок на став 1 од овој Член испит за дострибутер може да полага и лице помла степен на обрзование од она кое е дефинирано во Член 1 само доколку во продажниот објект има вработено бараем еден советник односно дисктрибутер кој ги исполнува условите од став (1) од овој член.
    3. Испит за професионални корисници од областа на одржлива употреба на производи за заштита на растенијата можат да полагаат сите лица кое изразуваат интерес.

**Член 43**

**Трошоци за обуки**

1. Трошоците за посетување на обуките и полагање на испитот од став (1) Член 41 од овој закон се на товар на барателите.

(2) Висината на трошоците од ставот (1) на овој Член ја определува Владата на Република Македонија на предлог на министерот за земјоделство, шумарство и водостопанство врз основа на реално направените трошоци за одржување на обуките, трошоците неопходни за спроведување на првиот и вториот дел на испитот, подготовката на базите на прашања, спроведувањето на тестовите, изготвувањето на материјали и покани и изготвувањето на потврди и легитимации.

(3) Трошоците за полагање на испитот се уплатуваат на приходната сметката на Програмата за фитосанитарна политика односно на сметка на овластените институции

(4) Доколку трошоците не се уплатени на соодветната сметка најдоцна 15 дена пред денот определен за почеток на испитната сесија, на кандидатот нема да му се дозволи полагање на испитот.

(5) Докполку кандидатот во рок од една година од денот на уплатата на средствата не го полага испитот, уплатените средства се враќаат согласно со закон.

1. **Опрема за апликација на ПРОИЗВОДИ ЗА ЗАШТИТА НА РАСТЕНИЈАТА**

**Член 44**

**Пласирање на пазар на нова опрема за апликација**

**на производи за заштита на растенијата**

* 1. Новата опрема за апликација на производите за заштита на растенијата се пласира на пазар доколку истата е во согласност со прописите со кои се утврдуваат техничките барања за опремата и оценувања на соодветноста и безбедноста на машините од овластени институции или од овластени контролни тела од членот 46 од овој закон.

**Член 45**

**Редовен преглед на опремата за апликација на производи за заштита на растенијата**

(1) Опремата за апликација на производите за заштита на растенијата која е во употреба и ја користат професионалните корисници подлежи на редовен преглед.

(2) Со прегледот се проверува дали опремата за апликација на производи за заштита на растенијата ги задоволува одредените технички барања со цел постигнување на високо ниво на заштита на здравјето на луѓето, животните и животната средина.

* 1. Прегледаната опрема за апликација на производите за заштита на растенијата се означува со знак за извршен преглед кој го издаваат овластените контролни тела.
  2. Новата опрама од Член 44 од овој законкоја е со СЕ ознака, добива знак од став (3) од овој Член без спроведување на редовен преглед и истиот е со важност од пет години.

(5) Како исклучок од став (1) од овој Член на редовен преглед не подлежат:

1. грбни прскалки;
2. рачнипрскалки;
3. опрема за апликација на редосеалка и
4. новата опрама за апликација со СЕ ознака,

(6) Поблиските услови за редовниот преглед, техничките стандарди кои треба да ги исполнува опремата за апликација, технички барања за преглед на опремата, зачестеноста на редовните прегледи, роковите до кои опремата мора целосно да биде прегледана најмалку еднаш, отстапувањата од редовниот преглед, како и форма и содржина на знакот за извршен преглед, издавање на нов знак во случај на губење и или оштетување на истиот ги пропишува министерот за земјоделство, шумарство и водостопанство.

(7) Трошоците за спроведениот редовен преглед од став (1) на овој Член на товар на барателот.

(8) Висината на трошоците за спроведување на редовниот преглед од став (1) на овој Член ги утврдува Влада на Република Македонија на предлог на министерот за земјоделство, шумарство и водостопанство.

(9) Трошоците за спроведување на редовниот преглед од став (1) се уплатуваат на сметката на овластените институции.

**Член 46**

**Контролни тела за преглед на опремата за апликација**

1. Редовните прегледи од став (1) од Член 45 од овој закон може да ги извршуваат само овластени контролни тела за преглед на опремата за апликација на производите за заштита на растенијата.
2. Податоците за овластените контролни тела, одговорните и вработени лица во нив ги води Управата.
3. Овластеното контролно тело мора да има вработено со полно работно време две лица, од кои едно во својство на одговорно лице, како и да поседува соодветна опрема за извршување на прегледот.
4. Одговорното лице од став (3) од овој Член мора да има минимум ниво на квалификациите VI А според Македонската рамка на квалификации и најмалку 240 кредити стекнати според ЕКТС или завршен VII/1 степен, научно подрачје техничко – технолошки науки и се стеклал со звање дипломиран машински инженер или научно подрачје биотехнички науки и се стекнале со звање минимум дипломиран земјоделски инженери.
5. Вработените лица од став (3) на овој Член мораат да имаат поминато основна обука за извршување на редовен преглед и редовно да го обновуваат знаењето со дополнителна обука.
6. Овластеното контролно тело мора да ги чува извештаите за извршените прегледи и да води евиденција за опремата за апликација на производите за заштита на растенијата, техничките податоци за опремата, нивните сопственици или крајни корисници, издадените извештаи за извршените прегледи и издадените знаци за извршен преглед и други податоци поврзани со прегледите во електронска форма и истите ги доставува редовно ажурирани со секоја настаната промена до Управата.
7. Дополнителните услови кои треба да ги исполнуваат контролните тела, условите во однос на потребната опрема, вработени лица, местото на прегледот, обученоста на вработените, начинот на спроведување на обуката на вработените, програмата за обука, стручната контрола на редовните прегледи на опремата за апликација на производи за заштита на растенијата, условите за добивање на знакот за извршен преглед, начинот на водење на евиденција и бришење од евиденцијата, како и другите услови за спроведуње на редовните прегледи ги пропишува министерот за земјоделство, шумарство и водостопанство.
8. Овластеното службено лицево рок од 30 дена по приемот на барањето од ставот (1) на овој Член утврдува дали се исполнети условите од ставовите (3), (4), (5) и (6) на овој Член и доколку истите се исполнети правното лице се запишува во Регистарот на контролни тела за преглед на опремата за апликација на производите за заштита на растенијата врз основа на решение.
9. Доколку правното лице не ги исполнува условите за вршење на дејноста барањето со решение се одбива како неосновано.
10. Против решението од ставовите (7) и (8) на овој Член може да се поднесе жалба до Државната комисија за одлучување во управна постапка и постапка од работен однос во втор степен во рок од 15 дена од денот на приемот на решението.
11. Жалбата не го одлага извршувањето на решението.
12. Формата и соржината на барањето од став (1) на овој член, како и пропратната документација кој се приложува кон барањето ги пропишува министерот за земјоделство, шумарство и водостопанство.

(12) Форма, содржина и начинот на водење на регистарот на овластени контролни тела од ставот (1) на овој Член ги пропишува министерот за земјоделство, шумарство и водостопанство.

(13) Контролното тело од став (1) на овој Член се задолжува да ја пријави секоја промена на податоците во Регистарот од став (1) на овој Член во рок од 30 дена од денот на настанатата промена.

(14) Контролното тело кое е впишано во Регистарот од став (7) на овој Член се брише од истиот регистар доколку:

1. престане да ги исполнуваусловите од став (3) (5) и (7) од овој Член или
2. поднесе барање забришење одРегистарот на овластени контролни тела.

(15) Регистарот од став (1) од овој Член се води во пишана и електронска форма и истиот се објавува на веб страната на министерството за земјоделство, шумарство и водостопанство.

**Член 47**

**Обврски на сопствениците и корисниците на опремата**

**за апликација на производите за заштита на растенијата**

(1) Сопствениците и корисниците на опремата за апликација на производи за заштита на растенијата треба да ја пријават кај овластеното контролно тело новата опрема за апликација заради добивање на знак, да извршат редовен преглед на опремата за апликација која е во употреба во утврдениот рок и да добијат знак за користена опрема за апликација.

(2) Сопствениците и корисниците од став (1) на овој Член имаат обврска за задолжително чување на извештајот за спроведениот преглед до наредниот преглед и да го известат контролното тело за секоја промена на податоците во однос на сопственикот во рок од 30 дена од настанувањето на промените во пишана форма и да приложат доказ за настанатите промени.

(3) Сопствениците и корисниците од став (1) на овој Член имаат обврска задолжително да го известат контролното тело доколку повеќе нема да ја користат опремата за апликација со цел одјавување на истата или се поминати помалку од 30 дена од датумот на истекувањето на важноста на добиениот знак.

(4) Покрај редовниот преглед од Член 46 сопствениците на опремата за апликација треба редовно да вршат самоконтрола односно калибрација и техничка проверка на опремата за апликација согласно стекнатото знаење од посетените обуки.

1. **Употреба на производи за заштита на растенијата**

**Член 48**

**Национален акциски план**

1. Националниот акциски план (во понатамошниот текст од законот НАП) ги утврдува целите, мерките, индикаторите и роковите за постигнување на одржлива употреба на производите за заштита на растенијата и има за цел да се намалат ризиците и влијанијата на производите за заштита на растенијата врз здравјето на човекот, животните и на животната средина и намалување на потребата од користење на производите за заштита на растенијата, преку воведување и развој на интегриранa заштита на растенијата и други алтернативни пристапи или техники.
2. Со НАП-от исто така, се промовира користењето на производите за заштита на растенијата, кои не се класифицирани како опасни за водната животна средина, во согласност со правилата со кои се регулира класификацијата, пакувањето и обележувањето на опасни производи, и кои не содржат опасни материи во согласност со прописите кои го регулираат статусот на површинските води.
3. Националниот акциски план ќе вклучува индикатори на ризик со цел мониторинг на употреба на производите за заштита на растенијата кои содржат активни супстанции од висок ризик, како и планираните мерки во согласност со законодавството кое ги регулира водите.
4. При изработка на НАП-от се земаат предвид здравственото, социјалното и економското влијание, влијанието на предвидените мерки врз животната средина, како и специфичните национални, регионални и локални услови.
5. Националниот акциски план го координира Управата во соработка со други органи на државната управа, научни институции, организации, здруженија и невладини организации на кои предвидените мерки се однесуваат и кои учествуваат во реализацијата на целите на НАП–от.
6. Владата на Република Македонија на предлог на Министерството за земјоделство, шумарство и водостопанство со цел постигнување на одржливо користење на производите за заштита на растенијата донесува НАП.
7. НАП-от се носи за период од десет години, а секои пет години ќе предложи изменувања и дополнувања на Националниот акционен план согласно напредокот во одржливото користење на производи за заштита на растенијата.
8. Владата на Република Македонија на предлог на министерот за земјоделство, шумарство и водостопанство формира комисија за изработка, следење на спроведувањето на предвидените мерки и остварување на целите на НАП-от.
9. Членовите од став (8) на овој Член се претстаници од органите на државната управа, научните, обрзовни и истражувачки институции, организации и здруженија.
10. Владата на Република Македонија врз основа на активностите кои се предложени во НАП-от носи годишна програма за реализација на НАП со предлог заклучоци за унапредување во областа.
11. Делокругот (опсегот) на комисијата од став (8) на овој член, критериумите за именување на членови на комисијата, бројот на членовите на комисијата и нивниот мандат, начинот на работа и одлучување, право на надомест за работа во комисијата и висината на надоместот, како и други детали околу ревизија на НАП-от и следење на неговото спроведување ги носи Владата на Република Македонија на предлог на министерот за земјоделство, шумарство и водостопанство.

**Член 49**

**Корисниците на производи за заштита на растенијата**

1. Корисниците на производите за заштита на растенијата се класифицираат на:
2. Професионални корисници,
3. Непрофесионални корисници и
4. Професионални корисници кои користат особено опасни производи за професионална употреба.
5. Правните лица запишани во Регистарот на правни лица од Член 44 од овој закон, може да продаваат производи за заштита на растенијата само на професионални корисници кои имаат потврда/легитимација од областа на заштитата на растенијата од Член 41 од овој закон.
6. Производите за заштита на растенијата се класифицирани врз основа на својствата на производите, поделбата и обележувањето, како и големината на пакувањето како:
   1. производи за професионална;
   2. непрофесионална и
   3. особено опасни производи за професионална употреба.
7. Министерот за земјоделство, шумарство и водостопанство, ги пропишува поблиските критериуми за класификацијата на производите за заштита на растенијата од ставовите (1) и (3) на овој член.
8. Производите за заштита на растенијата за професионална употреба може да се продаваат само во специјализирани продавници за пласирање на пазар на производи за заштита на растенијата- земјоделски аптеки.
9. Производите за заштита на растенија за непрофесионална употреба покрај во земјоделските аптеки можат да се продаваат на сите други продажни места, но доколку се во објекти во кој се продава храна или храна за животни истите мора да бидат видливо одделени.
10. Особено опасни производи за професионална употреба можат да ги употребуваат само професионални ДДД служби кои имаат одобрение издадено од Министерството за здравство.
11. Врз основа на критериумите од став (4) од овој Член при процесот на одобрување на производите за заштита на растенијата Стручната комисија од Член 5 утврдува дали производот е наменет за професионални или непрофесионални корисници и истото се наведува во решението за одобрување на производот за заштита на растенијата.
12. Листата на производи за заштита на растенијата за непрофесионална употреба се објавува во Службен весник на Република Македонија и на веб страната на Министерството за земјоделство, шумарство и водостопанство.

**Член 50**

**Евиденција и обезбедување на податоци за**

**промет со производи за заштита на растенијата**

1. Правните лица кои произведуваат, пласираат на пазар производи за заштита на растенијатамора да водат евиденција за количествата на произведите кои ги произведуваат, увезуваат, извезуваат, складираат или продаваат, како и залихите и производите со изминат рок на употреба и истата ја доставуваат до Управата не подоцна од 31 март во тековната година за претходната година.
2. Податоците од ставот (1) на овој Член економските оператори вклучени во промет со производи за заштита на растенијата мора да ги чуваат најмалку пет години и по барање на надлежен орган да ги достават на увид.
3. Формата, содржината и начинот на водење на евиденцијата, како и начинот на доставување на податоците ги пропишува министерот за земјоделство, шумарство и водостопанство.

**Член 51**

**Правилна употреба на производи за заштита на растенијата**

1. Производите за заштита на растенијата мора правилно да се употребуваат.
2. Правилна употреба значи користење на производите во согласност со упатството и информациите на етикетата, вклучувајќи ја и подготовката на пропишаните концентрации на производот за заштита на растенијата, почитување на принципите на добра пракса за заштита на растенијата, интегрирано управување со штетни организми и заштита на животната средина како и нецелните организми.
3. При користењето на производите за заштита нарастенијата корисникот мора да ги почитува и прописите со кои се регулира заштитата на водите иживотната средина, безбедноста при работата, управувањето со отпад и јавниот ред и мир.
4. Корисникот мора да подготви подготовки пред почетокот на третманот, а задолжителното чистење на опремата за апликација на производите за заштита на растенијата треба да е во согласност со упатствата од етикетата на одредениот производ за заштита на растенијата.
5. Производите за заштита на растенијата мораат да се чуваат во посебна просторија или во посебен ормар во оригиналната амбалажа, одвоено од храната и храната за животни, како и другите предмети за општа употреба, надвор од достап на деца, на соодветна температура, влага и светлина и во согласност со другите услови наведени во етикетата.
6. Корисниците мораат празната амбалажа од производите за заштита на растенијата, амбалажата со остатоци од производите, производите за заштита на растениата со поминат рок, производите чие одобрување е истечено или периодот за примената на залихите е истечен, како и остатоците од подготовките одвоено да ги собираат и привремено да ги чуваат се до предавање на овластено лице согласно прописите за управување со отпад и опасен отпад.
7. Корисникот не смее да поседува, чува или користи производи за заштита на растенијата кои не се одобрени во Република Македонија, кои немаат соодветно решение за одобрување или ако производот е со поминат рок на траење или ако рокот за продажба и примена на залихите е истечен.
8. Корисниците при употребата на производите за заштита на растенијата мораат да користат соодветни средства за лична заштита и посебни заштитни средства и опрема за апликација во согласност со етикетата или решението за одобрување, зависно од производот и методите на апликација.
9. Во случај на несреќен случај во кој е загрозено здравјето на луѓето, животните и животната средина, професионалните корисници мораат да постапат во согласност со упатствата од етикетата или безбедносно техничкиот лист и за несреќата да го известат надлежниот орган.
10. Доколку професионалниот корисник во тек на апликацијата или после апликацијата на производите воочи опасност или несакано дејство на производите за заштита на растенијата или остатоците од истите на луѓето, животните или животната средина, на третираните површини или посевите кои следат во плодоредот, мора веднаш да го известат Управата или инспекторт на Државниот инспекторат за земјоделство.
11. Во текот на апликацијата на производите за заштита на растенијата професионалните корисници задолжително со себе треба да ја носат легитимацијата од Член 41од овој закон.

**Член 52**

**Евиденција за употреба на производи за заштита на растенијата**

1. Професионалните корисници мора да водат евиденција за употребата на производите за заштита на растенијата и податоците да ги чуваат најмалку три години.
2. Евиденцијата од став (1) на овој Член најмалку мора да содржи информации за името на производот за заштита на растенијата, датумот, времето на почеток и крај на аликацијата и дозата на апликација, површина и култура (производ и друг предмет) каде производот за заштита на растенијата се аплицира.
3. Професионалните корисници имаат обврска податоците од став (2) на овој Член да ги достават на увид на инспектор на Државниот инспекторат за земјоделство, како и на барање од Управата.
4. Формата, содржината и начинот на водење на податоците за водење на евиденција од став (1) на овој Член ги пропишува министерот за земјоделство, шумарство и водостопанство.

**Член 53**

**Воздушно третирањесо производи за заштита на растенијата**

1. Воздушно третирањена производите за заштита на растенијата не е дозволено.
2. Како исклучок од став (1) на овој Член воздушно третирањена производите за заштита на растенијата може да биде дозволена само во посебнислучаи.
3. Управата издава одобрение за примена на воздушно третирањесо производи за заштита на растенијата по претходно поднесено барање.
4. Случаите кога се дозволува воздушно третирање, како и условите за примена на воздушна апликација ги пропишува Министерот за земјоделство, шумарство и водостопанство.
5. Управата преку следење го осигурува соодветното спроведување односно исполнување на условите од ставовите(2) и (4) од овој член.
6. Управата води евиденција за добиените барањата и одобренијата од став (2) и ги објавува релевантните информации за областа која ќе се третира, предвидениот ден и времето на воздушно третирање и видот на производот за заштита на растенијата.

**Член 54**

**Заштита на водната средина**

**и водата за пиење**

1. Корисниците на производите за заштита на растенијата мораат да ги почитуваат ограничувањата кои се однесуваат на заштита на водната животна средина и водата за пиење, а истите се во согласност со упатствата, предупредувањата и известувањата на етикетата или во решението за одобрување, како и да ги почитуваат забраните и ограничувањата за нивната употреба на одредени почви и во одредени подрачја во согласност прописите од областа на заштита на водите.
2. Министерот за земјоделство, шумарство и водостопанство во согласност со министерот за животната средина и просторно планирање ќе ги пропише деталните мерки за заштита на водната средина и водата за пиење.

**Член 55**

**Користење на производи за заштита на**

**растенијата во одредени области**

1. Одредени области се области кои се користат од страна на пошироката јавност или ранливите групи, како што се јавните паркови, детските градинки, спортските и рекреативните терени, училишните дворови и детски игралишта и во близина на здравствените установи, заштитените водни области и други утврдени области. Да се воспостават потребните мерки за зачувување на дивите птици за зачувување на природните живеалишта на дивата фауна и флора.
2. Да се намали ризикот преку употреба на производи за заштита на растенија во посебни области од став (1) на овој член, министерот за земјоделство, шумарство и водостопанство во согласност со министерот за животна средина, пропишуваат соодветни мерки, вклучувајќи обезбедување на минимална употреба на производите за заштита на растенијата или забрана за употреба на Производите за заштита на растенијата во одредени специфични области, земајќи ги предвид хигиената и здравјето на луѓето и биодиверзитетот или резултатите на соодветни проценки на ризикот како неопходен услов.

**Член 56**

**Управување со отпад од производи**

**за заштита на растенијата**

1. Правните лица кои увезуваат или пласираат на пазар по прв пат производи за заштита на растенијата во Република Македонија, мора да организираат отстранување на отпадот од празните пакувања, остатоците од производите, пакувањата со поминат рок на употреба или производи за заштита на растенијата со некоја друга законска неусогласеност, како и производи за заштита на растенијата на кои им престанало одобрувањето согласно прописите за опасен отпад.
2. Правните лица мора да се организирани на начин на кој што професионалните корисници можат остатокот од производите за заштита на растенијата и пакувањата од производите за заштита на растенијата кои корисниците го имаат при употребата на производите за заштита на растенијата да можат да го предадат, а за предавањето да добијат потврда за вратен отпад од производите за заштита на растенијата.
3. Прибирањето на отпадот е на терет на економските оператори кои први го пласирале на пазар производот за заштита на растенијата.
4. Планот за отстранување на отпадот од производите за заштита на растенијата, правните лица мора да го достават во прилог на барањето за одобрување на производите за заштита на растенијата и истиот мора во оригинална копија да го достават до дистрибутерите на мало кај кои се става во промет производот.
5. Минималните услови како и минималните елемети на планот од став (4) од овој закон ги пропишува министерот за земјоделство, шумарство и водостопанство.
6. Обврските на дистрибутерите, собирањето на отпадот, начинот на собирање, места на собирање, и обврската за професионалните корисници ги пропишува Владата на Република Македонија на предлог на министерот за земјоделство, шумарство и водостопанство и министерот за животна средина и просторно планирање.
7. Министерот за земјоделство, шумарство и водостопанствово согласност со министерот за животна средина и просторно планирање поблиску ги пропишува активностите поврзани со отстранување на празните пакувања, остатоците од производите, пакувањата со поминат рок на употреба или производи за заштита на растенијата со некоја друга законска неусогласеност, како и производи за заштита на растенијата на кои им престанало одобрувањето.
8. За отстранување на празните пакувања од правното лице кое е носител на решението за одобрување за пласирање на пазар на производот за заштита на растенијата и помошни средства се применуваат прописите кои го регулираат управувањето со опасниот отпад.

**Член 57**

**Интегрирана заштита на растенијата**

1. Министерството за земјоделство, шумарство и водостопанство ќе преземе мерки за поттикнување на заштита на растенијата со намалена употреба на производи за заштита на растенијата, давајќи им предност на нехемиските мерки за заштита на растенијата секогаш кога е можно, а професионалните корисници на производите за заштита на растенијата секогаш треба да дадат предност на постапките и производите за заштита на растенијата со помал ризик за здравјето на луѓето и животната средина, односно при избор на производи за заштита на растенијата со иста намена секогаш да дадат предност на производите со помал ризик за животната средина и здравјето на луѓето и животните.
2. Заштитата на растенијата со намалена употреба на производи за заштита на растенијата се темели на примена на начелата за интегрирана заштита на растенијата и органско земјоделско производство согласно прописите за органско производство.
3. Извештајно-прогнозните активности претставуваат систем на следење и регистрација на динамика на појава, штети и мерки на сузбивање на одредени штетни организми, како и интензитет на нападот и ширење на негативните последици од апликацијата на производите за заштита на растенијата.
4. Освен прибирањето на податоци за штетните организми извештајните активности опфаќаат и собирање на податоци за присутност, појава, распространетост и бројност на корисните организми. Со активностите за прогноза се предвидува интензитетот на појавата, се утврдуваат оптималните рокови и мерки за сузбивање на штетните организми и тоа на основа на резултатите
5. Препораките и информациите за извештајно-прогнозните активности јавно се достапни на корисниците на производите за заштита на растенијата на регионално ниво на веб страната на министертсвото, а по предходно прибрани податоци од економските оператори согласно прописите од советодавен систем во земјоделството.
6. За да се ​​олесни спроведувањето на интегрираната заштита на растенијата, единицата заодржлива употреба на производи за заштита на растенија објавува упатства за интегрирана заштита на растенијата и истите се објавуваат на веб страницата на Министерството за земјоделство, шумарство и водостопанство.
7. Основните принципи за интегрирана заштита на растенијата, како и рокот за задолжителна примена ги пропишува министерот за земјоделство, шумарство и водостопанство

**Член 58**

**Показатели на ризик**

1. За потребите за процена на напредокот на смалување на ризикот од употреба на производите за заштита на растенијата врз животната средина и здравјето на луѓето и животните, како и за следење на напредокот на постигнувањето на општите и посебни цели од НАП, како и за управување со ризик на национално ниво и за потреба на обработка на податоците и известување се користат показатели на ризик.
2. Показателите на ризик од став (1) на овок Член ќе ги пропише министерот за земјоделство, шумарство и водостопанство по донесување на НАП.
3. Информациите за резултатите и напредокот во смалувањето на ризикот од употреба на производите за заштита на растенијата врз животната средина и здравјето на луѓето и животните се објавуваат на веб страната на Министерството за земјоделство, шумарство и водостопанство.

**Член 59**

**Информирање на јавноста и**

**подигнување на свеста**

1. Управата презема мерки за информирање на пошироката јавност согласно потребите и настанатите околности со цел поттикнување и овозможување на програма за информирање иподигнување на свеста, преку достапноста на точни и објективни информации во врска со производите за заштита на растенијата за пошироката јавност, особено имајки ги предвид ризиците и потенцијалните акутни и хронични ефекти врз здравјето на луѓето, нецелните организми и животната средина, кои произлегуваат од нивната употреба, како и употребата на нехемиски алтернативи.
2. Управата прибира информации за инциденти на акутно труење со производи за заштита на растенијата, како и развивање на хронично труење доколку е можно, помеѓу групите кои може да бидат постојано изложени на производи за заштита на растенијата како што се операторите, земјоделските работници или луѓето кои живеат во близина на области каде се нанесуваат производи за заштита на растенијата.
3. Видовите на податоци кои ќе бидат следени, начинот на нивното собирање и следење, како и начинот на информирање на пошироката јавност ги пропишува министерот за земјоделство, шумарство и водостопанство.
4. **Резидуи од производи ЗА ЗАШТИТА НА РАСТЕНИЈАТА**

**Член 60**

**Максимално ниво на резидуи од производи за заштита на растенијата**

1. Резидуите од активните супстанци од производи за заштита на растенијата во растенија и примарни земјоделски производи од растително потекло не смеат да бидат присутни во растенијата и растителните производи во количества поголеми од максималните нивоа што се утврдени во согласност со овој закон.
2. Максимални нивоа на резидуи на активните супстанци од производи за заштита на растенијата во Република Македонија се во согласност со утврдените нивоа во ЕУ.
3. Максимална нивоа на резидуи од производи за заштита на растенија се утврдуваат во храна и храна за животни во која, или на која резидуите можат да бидат присутни како резултат на примената на производи за заштита на растенија.
4. Максимални нивоа на резидуи од производи за заштита на растенија се утврдуваат на најниско ниво во согласност со добрата земјоделска практика, со цел да ги заштитат ранливите групи од населението.
5. За одредени производи, за кои не е можно да се утврди дали растението или растителниот производ ќе се користи како храна или храна за животни нивоата на резидуи од производи за заштита на растенија се воспоставуваат на ниво безбедно за употреба како храна, и каде што е можно, и за употреба како храна за животни.
6. При одредувањето на максималното ниво на резидуи на производи за заштита на растенија се земени во предвид изложеноста на комбинации на активни супстанци и нивните кумулативни и синергистички ефекти врз здравјето на човекот и животните, кога се достапни методи за оценување на овие ефекти.
7. Министерот го пропишува максималното ниво на резидуи на активните супстанци на производи за заштита на растенија, вклучувајќи:
8. Производи и групи производи за кои се определува максимално ниво на резидуи на активните супстанци од производи за заштита на растенија;
9. активни супстанци од производи за заштита на растенија за кои е определено максимално ниво на резидуи;
10. активни супстанци од производи за заштита на растенија за кои е определено привремено максмално ниво на резидуи;
11. активни супастнци од производи за заштита на растенија за кои не е утврдено максимално ниво на резидуи;
12. активните супстанци од производи за заштита на растенија за кои не е утврдено максимално ниво на резидуи од точка 4) на овој став, се пропишува количество од 0,01 mg/kg;
13. комбинација на активни супстанци од ФФП во храна и храна за животни кои се третираат со фумиганти во складишта, не смеат да ги надминат максимално дозволените нивоа на резидуи од производи за заштита на растенија;
14. специфични фактори на разредување или концентрирање при определени операции при преработка и/или мешање на одредени преработени и/или сложени производи.
15. Растенијата и растителните производи може да се дозволи увоз и/или пуштање во промет само доколку ги исполнуваат условите за макимално ниво на резидуи од производи за заштита на растенија согласно овој закон.
16. Поблиските услови за начинот на земање на примероци од растенијата и производи од примарните земјоделски производи од растително потекло за утврдување нивоа на резидуи од производите за заштита на растенијата, како и начинот на управување со истите ги пропишува министерот за земјоделство, шумарство и водостопанство.

**Член 61**

**Мониторинг**

1. Фитосанитарната управа изготвува мониторинг програма во областа на производството, складирањето, дистрибуцијата, употребата и сообразноста на производите за заштита на растенијата, како и нивните резидуи во производите од примарно земјоделско производство, а ја спроведува преку Државниот инспекторат за земјоделство и Државната фитосанитарна лабораторија.
2. Владата на предлог на министерот донесува годишна програма за спроведување на мониторинг од ставот (1) на овој член.
3. Мониторинг се спроведува преку мерења, следење, оцена и контрола на параметри за идентификација и докажување на производите за заштита на растенијата и нивните резидуи во примарните земјоделски производи при увоз и извоз, како и при следственоста во сите фази од процесот на производство.
4. Мониторингот од став (1) од овој Член треба да содржи план за земање примероци, видот и бројот на примероци, методите на земање примероци и анализа; објекти од кои се земе примерок, фреквенцијата, активната состојка на производот за заштита на растенијата кои ќе бидат испитани во примероците, како и преземените мерки кога ќе се утврди дека остатоци од производите за заштита на растенијата се поголеми од пропишаното макимално ниво на резидуи.
5. Средствата за спроведувањето на мониторингот се на товар на Буџетот на Република Македонија, кои се обезбедени преку Програмата за фитосанитарна политика за тековната година.
6. Растенијата и растителните прозводи каде ќе се утврди дека резидуите на активните супстанци од производите за заштита на растенијата се поголеми од максималното ниво на резидуи, мора да бидат уништени или на друг начин да се спречи нивно пласирање на пазар, како примарен земјоделски производ.
7. Посебните критериуми за изготвување на мониторинг програма, како и начинот на вршење на мониторингот од ставот (1) на овој Член поблиску го пропишува министерот.
8. За спроведување на мониторингот на предлог на директорот на Фитосанитарна управа, министерот за земјоделство, шумарство и водостопанство доставува извештај до Владата на Република Македонија за усвојување најдоцна до крајот на април, во кој се утврдуваат и мерки за понатамошно преземање.
9. Извештајот од став (8) на овој Член има јавен карактер и се објавува на веб страната на Министерството за земјоделство, шумарство и водостопанство.

**XII. ИТНИ МЕРКИ**

**Член 62**

**Итни мерки за забрана, ограничување на пласирање на пазар**

**и користење на производи за заштита на растенијата или третирано семе**

1. Во случаи кога постои значителна загриженост дека одобрените производи за заштита на растенијата, веројатно претставуваат сериозен ризик за здравјето на луѓето или животните или за животната средина и дека таквата опасност не може да биде на задоволителен начин избегне со преземените мерки, министерот за земјоделство, шумарство и водостопанство, по предлог на Директорот на Фитосанитарна управа по претходно добиено мислење од Стручната комисија од Член 5 од овој закон потребно е да преземе мерки со кои се ограничува или забранува пласирање на пазар и употреба на веќе одобрен производ за заштита на растенијата на територијата на Република Македонија.
2. Во случај кога постојат научни и технички информации дека третираното семе претставува сериозен ризик за здравјето на луѓето или животните или на животната средина и дека таквиот ризик не може да биде избегнат на задоволителен начин, министерот за земјоделство, шумарство и водостопанство, носи мерки за намалување на ризикот, на предлог на Директорот на Фитосанитарна управа, а по претходно добиено мислење од Стручната комисија од Член 5 од овој закон и презема мерки со кои се ограничува или забранува употребата и/или увоз и/или пласирање на пазар на такво третирано семе.
3. Во случаите кога Европската комисија поради сериозен ризик за здравјето на луѓето или животните или по животната средина донесува мерки со кои се ограничува или забранува употреба и/или продажба на производи за заштита на растенијата кои содржат одредени активни супстанции во ЕУ или третирано семе од земјоделски култури, министерот донесува одлука со која забранува употребата и/или продажбата и употребата на овие активни супстанции во рамките на територијата на Република Македонија.

**XIII. СТАТИСТИКА ЗА ПРОИЗВОДИ ЗА ЗАШТИТА НА РАСТЕНИЈАТА**

**Член 63**

**Статистички податоци запласирање на**

**пазар напроизводи за заштита на растенијата**

1. Собирањето, преносот и обработкатана статистички податоци за пласирање на пазар на производите за заштита на растенијата ги реализира Управата.
2. Статистичките податоци се применуваат за годишните количини на производите за заштита на растенијата пласирани на пазарот.
3. Статистичките податоци заедно со други релевантни податоци се употребуваат за целите на Националниот акциски план и за потребите за показателите за ризик.
   * 1. **Увоз на производи за заштита на растенијата**

**Член 64**

**Инспекциски надзор при увоз на**

**производи за заштита на растенијата**

1. Инспекцискиот надзор се врши во согласност Законот за инспециски надзор, Законот за државниот инспекторат за земјоделство и Законот за производите за заштита на растенијата.
2. За спроведување на надзоротпри увоз на производите за заштита на растенијата економските оператори кои работат со производи за заштита на растенијата плаќаат надоместок кој е приход на Програмата за фитосанитарна политика, а се користат за спроведување на мониторингот.
3. Инспекцискиот надзор вклучува проверка на документацијата, проверка на идентитетот и делуман и детална физичка проверка на производите за заштита на растенијата.
4. Во случај на сомневање за неусогласеност на идентитет, пропратана документација на пратката или основан сомнеж на неусогласеност на содржината на производото со податоците од одобрението на производот, инспектор на Државниот инспекторат за земјоделство има право да ја задржи пратката под надзор се до добивање на резултатите од извршените анализи.
5. Производите за заштита на растенијата може да влезат на територија на Република Македонија само на гранични премини кои имаат пристап до соодветни капацитети за контрола на производите за заштита на растенијата.
6. За спроведениот надзор на место на влез инспектор на Државниот инспекторат за земјоделство издава Влезен документ за производот за заштита на растенија.
7. Пропратните документи кон Влезниот документ од став (6) од овој Член како и формата и начинот на издавање ги пропишува министерот за земјоделство, шумарство и водостопанство.

(8) Граничните премини за влез на производите за заштита на растенијата од став (5) на овој Член ги определува Владата на Република Македонија на предлог на министерот за земјоделство, шумарство и водостопанство.

(9) Инспектор на Државниот инспекторат за земјоделство ги задржува под инспекциски надзор увезените производи за заштита на растенијата кои не се во согласност со овој закон и прописите донесени врз основа на него и во договор со економскиот оператор кој е одговорен за пратката наредува уништување на таквите производи за заштита на растенијата, во согласност со прописите за опасен отпад или ја препраќа пратката надвор од Република Македонија;

1. Во случај кога нема да дозволи влез на производите за заштита на растенијата, фитосанитарниот инспектор ги известува заинтересираните страни за нејзините наоди и за идентификација на производите и го доставува решението на царинската служба заедно со информацијата која се однесува на крајната одлука за пратката.

**Член 65**

**Трошоци**

* + 1. Трошоците направени од страна на инспектор на Државниот инспекторат за земјоделство за активностите наведени во членот 70 од овој закон се на товар на економскиот оператор кој е одговорен за пратката, или неговиот застапник.

**Член 66**

**Соработка со Царинската управа**

* 1. За организирање на инспекцискиот надзор Државниот инспекторат за земјоделство и Царинската управа соработуваат меѓу себе.
  2. Царинската управа ги ослободува пратките по завршувањето на инспекцискиот надзор на инспектор на Државниот инспекторат за земјоделство.
  3. Пратките од производите за заштита на растенијата може да бидат ставени под царински надзор надвор од граничен премин-царински терминал по задолжување на инспектор на Државниот инспекторат за земјоделство.
     1. **ЈАВНИ УСЛУГИ ВО ОБЛАСТА НА**

**ПРОИЗВОДИТЕ ЗА ЗАШТИТА НА РАСТЕНИЈАТА**

**Член 67**

**Јавни услуги - дефиниција**

Јавните услуги согласно овој закон (во натамошниот текст: jавни услуги) опфаќаат професионална активност од областа на одобрувањето и пласирањето на пазарот и употребата на производите, спровеување на обуки, професионални активности од областа на опремата за апликација на производите, како и други активности кои произлегуваат од овој закон, а се од надлежност на управата.

**Член 68**

**Форми на јавни услуги**

Јавни услуги од областа на производите за заштита на растенијата може да вршат:

* 1. јавни установи
  2. други правни и физички лица;
  3. здруженија на граѓаните и
  4. единиците на локалната самоуправа.

**Член 69**

**Услови за давање јавни услуги**

Субјектите членот 74 од на овој закон за да можат да вршат јавни услуги од областа на производите за заштита на растенијата треба да исполнуваат соодветни услови во однос на простории и опрема предвидени со овој закон.

**Член 70**

**Лица кои даваат јавни услуги**

(1) Право на вршење на професионална работа на давање јавни услуги во областа на производите за заштита на растенијата, имаат само лица со ниво на квалификациите VI А според Македонската рамка на квалификации и најмалку 240 кредити стекнати според ЕКТС или завршен VII/1 степен, факултет за земјоделски науки и има стекнато минимум звање дипломиран земјоделски инженер и ниво на квалификациите VI А според Македонската рамка на квалификации и најмалку 240 кредити стекнати според ЕКТС или завршен VII/1 степен, техничко – технолошки факултет и има стекнато минимум звање дипломиран инженер технолог, професионално квалификувани за вршење на одредената јавна услуга.

(2) Поблиските услови во поглед на професионална квалификуваност, опремата, објектите и другите барања, кои треба да ги исполнува лицето за давање јавни услуги од областа на производите за заштита на растенијата ги пропишува министерот за земјоделство, шумарство и водостопанство.

**Член 71**

**Обврски**

(1) Давателите на јавни услуги во областа на производите за заштита на растенијата ги имаат следниве обврски:

1) постојано и континуирано спроведување на активноста и услугите во согласност со договорот со Министерството;

2) давање услуги според претходно утврдена програма и

3) давање услуги според претходно утврдени цени.

(2) Доколку давателот на јавни услуги не даде јавна услуга на лице на кое е должен да ја даде, или не даде услуга по веќе утврдените цени и другите предвидени услови, корисникот на услугата може да побара од Министерството таа да одлучи за неговото право и да му наложи на оној кој дава јавна услуга да ја даде јавната услуга на друг давател според истите услови и според договорените цени.

**Член 72**

**Дозволи**

* + 1. Управата издава дозволи за давање јавни услуги од областа на производите за заштита на растенија врз основа на јавен конкурс кој се објавува најмалку во два дневни весника. Јавниот конкурс содржи податоци за:

1) видот на јавната услуга за која се издава дозволата;

2) почеток и времетраење на дозволата;

3) услови кои треба да бидат исполнети од страна на субјектот на кој му се издава дозволата;

4) задолжителни податоци на пријавата;

5) критериуми за избор;

6) временски рок за доделување на дозволата;

7) контакт лице за обезбедување информации во врска со содржината на јавниот конкурс;

8) дата, место и време на отворање на пријавите на конкурсот и

9) начин на информирање на кандидатите за извршениот избор.

(2) Постапката на отворање и оценување на понудите ја спроведува Комисија формирана од министерот за земјоделство, шумарство и водостопанство.

(3) Овластени преставници на понудувачите можат да бидат присутни на отварањето на пријавите.

(4) Понудите кои ќе бидат поднесени по утврдениот рок нема да бидат разгледувани.

(5) Нецелосните понуди може да бидат комплетирани во рок од oсум дена од приемот на известувањето за потребата од комплетирањето на барањето, а во спротивно понудата нема да биде разгледана.

(6) Дозволата за давање јавни услуги се издава во форма на решение.

(7) Против решението од ставот (6) нa овој Член незадоволната странка има право на жалба до Државната комисијата за одлучување во управна постапка и постапка од работен однос во втор степен.

**Член 73**

**Договори**

(1) Субјектите кои добиле дозвола за вршење на јавни услуги од областа на производите за заштита на растенијата, склучуваат договори со министерот за земјоделство, шумарство и водостопанство.

(2) Договорот од ставот (1) на овој Член се склучува во писмена форма и особено содржи податоци за:

1) давател на услугите и стручни лица кои ја извршуваат услугата;

2) услугите од областа на производите и опремата;

3) регионот во кој давателот на услуги мора да дава јавни услуги од областа на производите и опремата;

4) начинот и условите за спроведување на услугите утврдени со договорот;

5) правата, обврските и одговорностите на давателот на услугите;

6) времето и начинот на извршувањето на услугите;

7) почетокот и времетраењето на дозволата;

8) изворите на финансирање;

9) контролата на вршењето на услугите;

10) престанокот на важењето на дозволата;

11) причините за раскинување на договорот и

12) периодот за раскинување на договорот.

**Член 74**

**Финансирање на јавните услуги**

(1) Јавните услуги ќе бидат финансирани од:

1) сопствени приходи остварени со наплата на цената на дадените услуги;

2) средства од Буџетот на Република Македонија за тековната година, обезбедени со трансфер за финансирање на Програмата за фитосанитарна политика и

3) донации, заеми и други извори.

**Член 75**

**Цени на јавните услуги**

(1) Корисниците на јавни услуги од областа на производите за заштита на растенијата делумно или целосно ќе ја плаќаат цената на одредените услуги, а некои услуги можат да бидат и бесплатни.

(2) Висината на цените на услугите, делот кој го плаќа корисникот и критериумите врз основа на кои ќе се определува висината на цените на услугите ги донесува Влада на Република Македонија на предлог на министерот за земјоделство, шумарство и водостопанство.

**Член 76**

**Контрола на спроведувањето на јавните услуги**

(1) Контрола на спроведувањето на јавните услуги врши Управата, согласно со овој закон

(2) Стручните работи во врска со контролата на вршењето на јавните услуги од ставот (1) на овој Член Управата може да ги довери на правни или физички лица кои се квалификувани за вршење на тие работи.

(3) Условите за професионална квалификација на лицата од ставот (2) на овој Член поблиску ги пропишува министерот за земјоделство, шумарство и водостопанство.

(4) Министерот за земјоделство, шумарство и водостопанство со решение, кое ќе биде објавено во "Службен весник на Република Македонија", ќе ги утврди правните и физичките лица од ставот (2) на овој Член и ќе склучи договор со истите за уредување на меѓусебни односи.

(5) Инспекциски надзор на јавните услуги врши инспектор на Државниот инспекторат за земјоделство.

**XVI. НАДЗОР**

##### Член 77

(1) Надзор над спроведувањето на одредбите на овој закон и прописите донесени врз основа на овој закон врши Министерството за земјоделство, шумарство и водостопанство.

(2) Надзор над спроведувањето на јавните услуги, определени со овој закон, врши Министерството за земјоделство, шумарство и водостопанство преку Фитосанитарната управа.

(3) Инспекциски надзор над примената на овој закон и другите прописи донесени врз основа на овој закон од страна на правни и физички лица, установите и други правни лица над извршувањето на мерките кои произлегуваат од овој закон, вршат инспектори на Државниот инспекторат за земјоделство.

##### Член 78

##### Овластувања на инспектор на

##### Државниот инспекторат за земјоделство

(1) Врз основа на овој закон и прописите донесени врз основа на овој закон, инспектор на Државниот инспекторат за земјоделство има право и должност да:

* 1. забрани употреба на производи и други производи од овој закон, доколку тие не се декларирани и не се употребуваат според условите во одобрението;
  2. нареди соодветни мерки, доколку со официјални анализи се утврди дека се надминати МНР од производи во или на растенијата или растителните производи пред пласирањето на производот на пазарот;
  3. забрани официјални испитувања и анализи без претходно да се исполнети условите во дозволата за вршење или други услови пропишани со овој закон и прописите донесени од истиот;
  4. зема проби од растенија, растителни производи, смеси за третирање, производи и други неопходни проби за проверка дека производот е употребуван без неправилности и неприфатливи МНР;
  5. предложи на Управата повлекување на одобрението за употреба на производ на пазарот или други во процес на апликација и кај производител на производи;
  6. привремено да забрани употреба на производи или други производи во поле, односно нивни шаржи за кои ќе се основано ќе се посомнева дека се неисправни, додека со испитувањето не се утврди нивната неисправност;
  7. одземе неисправен производ или други производи во процес на апликација;
  8. нареди повлекување на неисправен производ или други производи во процес на апликација и кај производител на производи до добивање на резултати од испитување;
  9. нареди повлекување на неисправен производ или други производи во процес на апликација;
  10. зема проби од производи за заштита, други производи согласно овој закон и други неопходни проби за проверка на производот дали одговара со декларираните својства и дејство, на декларираната чистота на активната супстанција во процес на апликација и кај производител на производи;
  11. врши контрола при увозот на производи за заштита и други производи на граничен премин во однос на тоа дали поседува одобрение, рок на употреба, декларирање, означување и пакување согласно со овој закон;
  12. ја отстрани од пазарот опремата за примена на производи и да наредат верификација на нејзината усогласеност со сертификатот;
  13. забрани пласирање на пазарот на опрема за примена на производи, доколку истата не поседува соодветен сертификат или не е во согласност со сертификатот;
  14. утврди дали вршителите на јавни услуги според овој закон ги исполнуваат условите или работат според овој закон, во согласност со договорот и да наредат отстранување на недостатоците и
  15. забрани пласирање на производи и други производи, како и да забрани употреба на објектот во кој се врши дејноста пласирање на производи и други производи во случај ако нема дозвола за вршење на таа дејност според условите пропишани со овој закон;
  16. забрани пласирање на производи и други производи, како и да забрани употреба на објектот во кој се врши дејноста пласирање на производи во случај ако утврди недостатоци по однос на просторот, опремата, персоналот, односно вршење на дејноста поради која може да дојде до штетни последици по здравјето на луѓето, односно животните сé до отстранување на недостатоците во определениот рок;
  17. забрани пласирање и употреба на пазарот на производи и други производи, доколку истите не се одобрени, се забранети, се со поминат рок на важност, според одредбите од овој закон;
  18. забрани пласирање на пазарот или употреба на производи и други производи, доколку тие производи не се во согласност со одобрението во однос на: пакување, декларација, означување, упатства за употреба, физички и хемиски состав, чистота на активна супстанција и друго;
  19. привремено да забрани пласирање на производи или и други производи на пазарот, односно нивни шаржи за кои ќе се посомнева дека се неисправни, додека со испитувањето не се утврди нивната неисправност;
  20. одземе производи за заштита или и други производи кои се пласираат на пазарот во услови кои не одговараат на условите пропишани со овој закон и прописите донесени врз основа на овој закон;
  21. предложи на Управата повлекување на одобрението за употреба и пласирање на пазарот на производ или други производи кога е констатирана неправилност во пласирањето на пазарот;
  22. одземе производ или други производи кои се со поминат рок на употреба, не се во оригиналното пакување од производителот, како и доколку упатството за употреба и декларацијата не е во согласност со одобрението за пласирање на производи и не се печатени на македонски јазик, како и доколку соодветно не се означени според степенот на отровност, кога е констатирана неправилност во пласирањето на пазарот;
  23. нареди повлекување на неисправен производ или други производи со констатирани неправилности во пласирањето на пазарот и
  24. нареди и други мерки и да определи рокови за нивно извршување заради усогласување на работењето на правните лица кои пласираат на пазарот производи за заштита на растенијата со овој закон и прописите донесени врз основа на овој закон.

(2) Поведе кривична или прекршочна постапка против правните и физичките лица, пред надлежните органи во случај на повреда на одредбите на овој закон и друг закон.

Член 79

Мерки на инспектор на Државниот инспекторат за земјоделство

Инспектор на Државниот инспекторат за земјоделство има право и должност, покрај мерките од членот 84 на овој закон на правното лице да изрече и забрана за вршење на дејноста за време од 90 дена, ако:

* 1. врши производство на производи за заштита на растенијата, а нема дозвола за вршење на таа дејност како и да забрани употреба на објектот според условите пропишани согласно со овој закон;
  2. врши производство на производи, како и да забрани употреба на објектот во кој се врши производство на производи ако утврди недостатоци по однос на просторот, опремата, персоналот, односно вршење на дејноста поради која може да дојде до штетни последици по здравјето на луѓето, односно животните се до отстранување на недостатоците во определениот рок;
  3. пласира на пазарот неисправни производи и други производи согласно овој закон
  4. во производството на производи и други производи употребува супстанции и материи за кои претходно не е обезбеден сертификат за пропишаниот квалитет, односно употребува неквалитетни или фалсификувани супстанции и материјали;
  5. официјалните тестирања, лабораториските анализи на производите и други производи не ги врши според пропишаните услови, стандарди и методи од овој закон;
  6. употребува неисправни производи и други производи;
  7. врши пласирање на производи спротивно на утврдените цени од Управата;
  8. произведува, складира производи, а не ги исполнуваат условите од овој закон и
  9. не дозволува увид на инспекторот или не ги даде потребните податоци, мостри и материјали со кои располага или на друг начин го попречува или оневозможува инспекцискиот надзор.

Член 80

(1) Инспектор на Државниот инспекторат за земјоделство може да определи производите или другите производи кои ги забранил за употреба или пласирање на пазарот да останат на чување кај правното или физичкото лице кај кого се затекнати или да бидат одземени.

(2) Производите од ставот (1) на овој Член се чуваат посебно одвоени, запакувани и обележани.

(3) Инспектор на Државниот инспекторат за земјоделство кон записникот за земање мостри и решението за изречената мерка го приложува и пописот на забранетите производи од ставот (1) на овој член.

##### Член 81

* 1. За мерките од членовите 78, 79 и 80 инспектор на Државниот инспекторат за земјоделство издава решение.
  2. Против решението на инспекторот од став (1) од овој Член може да се изјави жалба во рок од 15 дена од денот на приемот на решението до Државна Комисијата за одлучување во втор степен во областа на инспекцискиот надзор и прекршочна постапка.
  3. Изјавената жалба од ставот (1) на овој Член не го одлага извршувањето на решението, ако со неизвршувањето на утврдените мерки ќе се предизвикаат последици кои тешко можат да се отстранат.Жалбата изјавена против решението на инспектрот не го одлага извршувањето на решението.
  4. По жалба против мерките донесени од инспекторот во решението од членот 84 одлучува Државна комисија за одлучување во втор степен од областа на инспекцискиот надзор и прекршочната постапка.

**XIX. Прекршочни органи**

##### Член 82

1. За прекршоците утврдени со Член 85 став (1), (2), (3), (4) и (5), Член 86 став (1), (2), (3), (4) и (5) од овој закон, Прекршочната постапка води и прекршочна санкција изрекува надлежен орган - суд.
2. За прекршоците утврдени во членовите 91 став (6) и (7), 92 став (6) и (7) и Член 87 од овој закон прекршочна постапка води и прекршочна санкција изрекува Министерството за земјоделство, шумарство и водостопанство (во натамошниот текст: Прекршочниот орган).
3. Прекршочната постапка од ставот (2) на овој Член пред Прекршочниот орган ја води Комисија за одлучување по прекршок (во натамошниот текст: Прекршочната комисија) формирана од страна на министерот за земјоделство, шумарство и водостопанство.
4. Прекршочната комисија е составена од овластени службени лица вработени во Министерството за земјоделство, шумарство и водостопанство, од кои едно ја врши функцијата на претседател на Прекршочната комисија.
5. Прекршочната комисија е составена од три члена од кои:
   1. еден дипломиран правнисо положен правосуден испит со пет години работно искуство во својата област
   2. еден Член од редот на вработените во управата со висока стручна подготовка од областа на земјоделските науки и храна со пет години работно искуство во својата област.
   3. еден Член од редот на вработените во управата со висока стручна подготовка од областа на хемиските или технолошките науки со пет години работно искуство во својата област
6. Прекршочната комисија се избира за времетраење од четири години со право на реизбор на членовите.
7. За претседател на Прекршочната комисија може да биде избран само дипломиран правник со положен правосуден испит.
8. Прекршочниот орган одлучува по прекршоците утврдени во овој или друг закон и изрекува прекршочни санкции утврдени со овој или со друг закон од областа на фитосанитарната политика.
9. Покрај членовите на Прекршочната комисија министерот за земјоделство, шумарство и водостопанство може да определи секретар на Прекршочната комисија кој врши административни работи за Комисијата и заменици членови кои, по исклучок, учествуваат во работата на Прекршочната комисија во случај на отсуство на некој од членовите.
10. Прекршочната комисија донесува деловник за својата работа.
11. Против решенијата на Прекршочниот орган, со кои се изрекува прекршочна санкција може да се поднесе тужба за поведување на управен спор пред надлежниот суд.
12. Министерот за земјоделство, шумарство и водостопанство може да формира повеќе прекршочни комисии кои ќе бидат надлежни за водење на прекршочната постапка за прекршоци за одделни подрачја од Република Македонија.
13. Член на Прекршочната комисија може да се разреши:
14. со истекот на времето за кое е именуван за член;
15. по негово барање;
16. со исполнување на условите за старосна пензија согласно со законот;
17. ако е осуден со правосилна судска пресуда за кривично дело;
18. ако му се утврди трајна неспособност;
19. ако се утврди прекршување на прописите за водење на прекршочната постапка со правосилна одлука;
20. ако не ги исполнува обврските кои произлегуваат од работењето во Прекршочната комисија и
21. ако не пријавил постоење на конфликт на интереси за случај за кој решава Прекршочната комисија.
    * 1. Предлог за разрешување на Член на Комисијата за случаите од ставот (2) точки од 3 до 8 на овој Член поднесува претседателот на Прекршочната комисија до министерот за земјоделство, шумарство и водостопанство.
      2. Прекршочната комисија има право да изведува докази и собира податоци кои се неопходни за утврдување на прекршокот, како и да врши други работи и да презема дејствија утврдени со овој закон, Законот за прекршоците и/или со друг закон.
      3. Членовите на Прекршочната комисија се самостојни и независни во работата на Прекршочната комисија и одлучуваат врз основа на своето стручно знаење и самостојно убедување.
      4. Прекршочната комисија работи во совет, а одлучува со мнозинство гласови од вкупниот број на членови.
      5. Прекршочната комисија води единствена евиденција на прекршоците, изречените санкции и донесените одлуки на начин пропишан од министерот за земјоделство, шумарство и водостопанство во согласност со министерот за правда.
      6. Со актот од ставот (18) на овој Член се пропишува и начинот на пристап до информациите кои се содржани во евиденцијата.
      7. Членовите на Прекршочната комисија имаат право на награда за својата работа во Прекршочната комисија што ја определува министерот за земјоделство, шумарство и водостопанство која треба да биде разумна и соодветна на значењето, обемот на работа на членовите и сложеноста на прекршоците.
      8. Против одлуката на прекршочната комисија може да се поднесе жалба до Државна комисија за одлучување во втор степен од областа за инспекциски надзор и прекршочната постапка, согласно Законот за прекршоците.
      9. Против одлуката за прекршок што ја донела Државна комисија за одлучување во втор степен од областа за инспекциски надзор и прекршочната постапка, може да се поднесе тужба за поведување на управен спор пред надлежен суд, согласно Законот за прекршоците.

##### Член 83

1. За прекршоците утврдени во членовите 91, 92 и 93 од овој закон, инспектор на Државниот инспекторат за земјоделство е должен на сторителот на прекршокот да му предложи постапка за порамнување.
2. Пред поднесување барање за поведување на прекршочна постапка за прекршоците предвидени во овој закон инспекторот на Државниот инспекторат за земјоделство и управниот инспектор спроведува постапка за порамнување со издавање на прекршочен платен налог согласно Законот за прекршоци, при што составува записник во кој се забележуваат битните елементи на прекршокот, времето, местото и начинот на сторување на прекршокот,описот на дејствието на прекршокот и лицата затекнати на самото место.
3. Во записникот се утврдува начинот на кој ќе се отстранат штетните последици од прекршокот, како и начинот на надминување на последиците од сторувањето на прекршокот.
4. Кога како сторител на прекршок се јавува правно лице, записникот и прекршочниот платен налог го потпишува службено, односно одговорното лице кое се нашло на лице место при инспекцискиот надзор или друго службено или одговорно лице кое изјавило дека има право да го потпише записникот и да го прими прекршочниот платен налог.
5. Одмерувањето на висината на глобата за правното лице се врши согласно Законот за прекршоците.

##### (6) Формата и содржината на прекршочниот платен налог ја пропишува министерот за земјоделство, шумарство и водостопанство.

##### Член 84

#### Постапка за едукација

(1) Доколку при вршењето на инспекцискиот надзор инспектор на Државниот инспекторат за земјоделство утврди дека за прв пат е сторена неправилност од членот 93 на овој закон е должен да состави записник во кој ќе ја утврди сторената неправилност со укажување за отстранување на утврдената неправилност во рок од 15 дена и со истовремено врачување на покана за спроведување на едукација на лицето или субјектот каде што е утврдена неправилноста при вршењето на инспекцискиот надзор.

(2) Формата и содржината на поканата за едукација, како и начинот на спроведување на едукацијата ги пропишува министерот за земјоделство, шумарство и водостопанство.

(3) Едукацијата ја организира и спроведува стручната служба и/или раководните државни службеници во Државниот инспекторат за земјоделство во просториите на Државниот инспекторат за земјоделство или на местото каде се наоѓа седиштето односно живеалиштето на контролираниот субјект доколку се обезбедени минимум технички услови и има согласност од контролираниот субјект, во рок не подолг од осум дена од денот на спроведувањето на инспекцискиот надзор.

(4) Едукацијата може да се спроведе за повеќе утврдени исти или истородни неправилности за еден или за повеќе субјекти.

(5) Доколку во закажаниот термин лицето или субјектот над кој се спроведува едукација не се јави на едукацијата, ќе се смета дека едукацијата е спроведена.

(6) Доколку лицето или субјектот над кој се спроведува едукација се јави на закажаната едукација и истата ја заврши, ќе се смета дека е едуциран по однос на утврдената неправилност.

(7) Доколку инспекцискиот надзорпри спроведување на контролниот надзор утврди дека се отстранети утврдените неправилности од ставот (1) на овој Член ја запира постапката на инспекциски надзор.

(8) Доколку надлежниот инспектор од Државниот инспекторат за земјоделство при спроведување на контролниот надзор утврди дека не се отстранети или делумно се отсранети утврдените неправилности од ставот (1) на овој член, поднесува барање за поведување на прекршочна постапка пред прекршочна комисија.

(9)  Државниот инспекторат за земјоделство води евиденција за спроведената едукација на начин пропишан од министерот за земјоделство, шумарство и водостопанство.

**XX. ПРЕКРШОЧНИ ОДРЕДБИ**

**Член 85**

* + 1. Глоба во износ од 10.000 евра во денарска противвредност ќе му се изрече на правното лице за прекршок, ако:

1. пласира на пазарот производ за заштита на растенијата кои содржат активни супстанци кои не се наоѓаат на Листата на одобрени активни супстанци на територијата на Република Македонија, спротивно на Член 9 од овој закон;
2. пласира на пазарот производи за заштита на растенијата кои содржат антидоти и синергисти, кои не се наоѓаат на Листата на одобрени антидоти и синергисти во Република Македонија, спротивно на Член 10 од овој закон;
3. пласира на пазарот производи за заштита на растенијата кој содржи коформуланти кои се наоѓаат на Листата на неприфатливи коформуланти во Република Македонија, спротивно на Член 11 од овој закон;
4. пласира на пазарот основни супстанци кои не се наоѓаат на Листата на одобрени основни супстанци во Република Македонија, спротивно на Член 12 од овој закон;
5. пласира на пазарот производот за заштита на растенијата или употребува на територијата на Република Македонија, не одобрен производ за заштита на радтенијата, спротивно на Член 13 од овој закон;
6. настанала штета која произлегува од користењето на производите за заштита на растенијата на територија на Република Македонија од страна на подносителот на барањето, спротивно на Член 16 став (2) од овој закон;
7. носителот на решение за одобрување, пред истекот на важноста, не ја информира Управата најмалку шест месеци пред прекинот на пласирањето на тој производ на пазарот и не приложи образложение со барањето, спротивно на Член 21 став (6) од овој закон;
8. пласира на пазарот производи за заштита на растенијата со низок ризик, спротивно на Член 23 од овој закон;
9. пласира на пазарот производи за заштита на растенијата кои содржат генетски модифицирани организми, спротивно на Член 24 од овој закон;
10. пласирање на пазарот на производи за заштита на растенијата за исклучителни состојби, спротивно на Член 27 од овој закон;
11. организаторот на истражувањето не поседува дозвола за истражување и развој, спротивно на Член 28 од овој закон;
12. врши производство на производи за заштита на растенијата и активни супстанции и сите други составни компоненти на производите за заштита на растенијата кои се вклучени во производот, не ги исполнува условите за производство и складирање на производите и не е впишан во Регистарот на производители на производи за заштита на растенијата, спротивно на Член 36 од овој закон;
13. врши препакување на производи за заштита на растенијата, спротивно на Член 37 од овој закон;
14. пласира на пазарот одобрени производи за заштита на растенијата на големо или мало, а не запишан во Регистарот за пласирање на големо или мало на производи за заштита на растенијата или не ги исполнува поблиските услови во поглед на просториите, опремата и квалификациите, спротивно на Член 38 од овој закон;
15. пласирање на пазарот особено опасни производи за заштита на растенијата, спротивно на Член 40 од овој закон;
16. врши воздушно третирање со производи за заштита на растенијата без одобрение од Фитосанитарната управа, спротивно на Член 53 од овој закон;
17. не ги почитува мерки за заштита на водната средина и водата за пиење, спротивно на Член 54 од овој закон;
18. не ги почитува мерки за користење на производи за заштита на растенијата во одредени области, спротивно на Член 55 од овој закон;
19. управува со отпад од производи за заштита на растенијата, спротивно на Член 56 од овој закон;
20. увезува и/или пласира на пазар одредени производи, а не ги исполнуваат условите за макимално ниво на резидуи од производите за заштита на растенијата, спротивно на Член 60 од законот;
21. не му дозволи инспекциска контрола на производи за заштита на растенијата при увоз, спротивно на Член 65 од законот;

(2) Глоба во износ од 30% од одмерената глоба за правното лице ќе му се изрече и на одговорното лице во правното лице за прекршоците од ставот (1) на овој член.

(3) На правното лице покрај глобата од ставот (1) на овој Член ќе му се изрече и прекршочна санкција привремена забрана за вршење на производство и пласирање на пазарот на производи во траење од шест месеци до една година.

(4) На одговорното лице во правното лице покрај глобата од ставот (2) на овој Член ќе му се изрече и прекршочна санкција забрана за вршење на должност во траење од една до две години.

(5) За прекршоците од ставот (1) на овој Член покрај глобата на правното лице ќе му се изрече и посебна прекршочна мерка одземање на производите.

(6) Глоба во износ од 3.000 - 4.000 евра во денарска противвредност ќе му се изрече на физичко лице за прекршоците од ставот (1).

(7) За прекршоците од ставот (1) на овој Член покрај глобата на физичкото лице ќе му се изрече и посебна прекршочна мерка одземање на производите.

**Член 86**

(1) Глоба во износ од 5.000 евра во денарска противвредност ќе му се изрече на правното лице за прекршок, ако:

1. носителот на решението за одобрување за пласирање на пазар на производи за заштита на растенијата не го обнови одобрението, спротивно на Член 20 од овој закон;
2. пласира на пазарот производите за заштита на растенијата, а не го обнови решението за одобрувањето на производот за заштита на растенијата, спротивно на Член 21 од овој закон;
3. пласира на пазарот производот за заштита на растенијата по истекот на рокот на важност на решението за одобрување на производот за заштита на растенијата, спротивно на Член 22 став (4) од овој закон;
4. пласира на пазарот третирано семе со производот за заштита на растенијата, спротивно на Член 25 од овој закон;
5. пласира на пазарот и употребува производи за заштита на растенијата за минорна употреба, спротивно на Член 26 став (7) и став (8) од овој закон;
6. врши пакување и означување на производите за заштита на растенијата, спротивно на Член 34 од овој закон;
7. врши рекламирање на производите за заштита на растенијата, спротивно на Член 35 од овој закон;
8. не ја пријави секоја промена на податоците во рок од 30 дена од денот на настанатата промена, спротивно на Член 38 став (14) од овој закон;
9. врши пласирање на пазарот на производи за заштита на растенијата, спротивно на Член 39 од овој закон;
10. врши пласирање напазар на нова опрема за апликација на производи за заштита на растенијата, спротивно на 44 од овој закон;
11. врши редовен преглед без да биде запишан во Регистарот на контролни тела за преглед на опремата за апликација на производите за заштита на растенијата и не ги исполнува условите за вршење на редовен преглед, спротивно на 45 од овој закон;
12. поседува, чува или користи производи за заштита на растенијата кои не се одобрени во Република Македонија, кои немаат соодветно решение за одобрување или ако производот е со поминат рок на траење или ако рокот за продажба и примена на залихите е истечен, спротивно на 57 став (7) од овој закон;
13. при несреќен случај во кој е загрозено здравјето на луѓето, животните и животната средина, професионалните корисници мораат да постапат во согласност со упатствата од етикетата или безбедносно техничкиот лист и за несреќата да го известат Државниот центар, спротивно на 57 став (9) од овој закон;
14. воочи опасност или несакано дејство на производите за заштита на растенијата или остатоците од истите на луѓето, животните или животната средина, на третираните површини или посевите кои следат во плодоредот, а веднаш не го известат Министерството или надлежниот инспектор од Државниот инспекторат за земјоделство,спротивно на 57 став (10) од овој закон;

(2) Глоба во износ од 30% од одмерената глоба за правното лице ќе му се изрече и на одговорното лице во правното лице за прекршоците од ставот (1) на овој член.

(3) За прекршоците од ставот (1) точки 2, 3, 4, 5, 6, 7, 9, 10 и 12 на овој Член покрај глобата на правното лице ќе му се изрече и посебна прекршочна мерка одземање на производите.

(4) На правното лице покрај глобата од ставот (1) на овој Член ќе му се изрече и прекршочна санкција привремена забрана во траење од три до шест месеци.

(5) На одговорното лице во правното лице покрај глобата од ставот (2) на овој Член ќе му се изрече и прекршочна санкција забрана за вршење на должност во траење од една година.

(6) Глоба во износ од 1.000-2.000 евра во денарска против вредност ќе му се изрече на физичко лице за прекршоците од ставот (1).

(7) За прекршоците од ставот (1) точки 2, 3, 4, 5, 6, 7, 9, 10 и 12 на овој Член покрај глобата на физичкото лице ќе му се изрече и посебна прекршочна мерка одземање на производите.

**Член 87**

(1) Глоба во износ од 2.000 евра во денарска противвредност ќе му се изрече на правното лице за прекршок, ако:

1. достави неверодостојни докази за докажување на условите спротивно на Член 14 став (2);
2. не ја извести Управата дека производот за заштита на растенија не ги исполнува условите за регистрација спротивно на Член 14 став (6);
3. достави доказ дека е овластено лице на подносител на барање за одобрување или на барање за измена на одобрување на производ за заштита на растенија спротивно на Член 16 став (1);
4. спроведе активност на оценување на производ за заштита на растенија спротивно на Член 17 став (5);
5. доколку лицето кое поседува потврда за советник или дистрибутер а на било кој начин го доведе во заблуда потрошувачот или со пласирање на пазар на растенија и растителни производи го наруши здравјето на луѓето или здравјето на животните или неповолно влијае на животната средина спротивно на Член 41 став (14);
6. не изврши Редовен преглед на опремата за апликација на производи за заштита на растенијата, спротивно на 45 од овој закон;
7. контролното тело за преглед на опремата за апликација врши дејност спротивно на Член 46;
8. сопствениците и корисниците на опремата за апликација на производи за заштита на растенијата не ја пријавуваат опремата и кај овластеното контролно тело и не ги исполнуваат обврските, спротивно на 47 од овој закон;
9. правните лица ставаат во промет производи за заштита на растенијата, спротивно на 49 од овој закон;
10. не водат евиденција и не ја чуваат истата најмалку пет години, спротивно на 50 став (1) и став (2) од овој закон;
11. употребува, ракува складирање на производите за заштита на растенијата и управување со амбалажата и остатоци од производи за заштита на растенијата, спротивно на 57 став (1), (2), (3), (4), (5) и (6) од овој закон;
12. корисниците при употребата на производите за заштита на растенијата не користат соодветни средства за лична заштита и посебни заштитни средства и опрема за апликација во согласност со етикетата или решението за одобрување, зависно од производот и методите на апликација, спротивно на 57 став (8) од овој закон;
13. во текот на апликацијата на производите за заштита на растенијата професионалните корисници не ја носат легитимацијата од Член 41 од овој закон, спротивно на 57 став (11) од овој закон;
14. не води евиденција за употреба на производите за заштита на растенијата, спротивно на 58 од овој закон;
15. не постапи согласно преземените мерки за ограничување или забранување за пласирање на пазар и употреба на веќе одобрени производи спротино на Член 62;
16. стави во промет производ за заштита на растенија без влезен документ за производот спротивно на Член 64;
17. доколку давателот на јавна услуга не даде услуга или не даде услуга по веќе утврдени цени и други предвидени услови сротивно на Член 71;
18. дава јавни услуги без поседување на дозвола спротивно на Член 72;
19. не постапи по решение на инспектор и мерките наредени во решението, спротивно на Член 81 од овој закон;

(2) Глоба во износ од 30% од одмерената глоба за правното лице ќе му се изрече и на одговорното лице во правното лице за прекршоците од ставот (1) на овој член.

(6) Глоба во износ од 500 евра во денарска противвредност ќе му се изрече на физичко лице за прекршоците од ставот (1).

**XXI. ПРЕОДНИ И ЗАВРШНИ ОДРЕДБИ**

**Член 81**

#### Преоден период

* + 1. Економските оператори кои вршат дејности утврдени со овој закон, се должни во рок од две години од денот на влегувањето во сила на овој закон да го усогласат своето работење со одредбите на овој закон и да извршат пререгистрација на дејноста.
    2. Одредбите од Член 14, Член 17, Член 18, Член 29, Член 30, Член 31, Член 56, од овој закон ќе отпочнат да се применуваат од 01.01.2024 година доколку Република Македонија не е земја член на ЕУ во моментот на отпочнување на примената на овие одредби или од моментот на зачленување на Македонија во ЕУ доколку членството во ЕУ е пред овој датум.
    3. Одредбите од Член 41 од овој закон за дистрибутери и советвици ќе отпочнат да се спроведуваат 01.07.2019 година, а за професионални корисници обуките ќе отпочнат да се спроведуваат 01.07.2019 година.
    4. Сите професионални корисници ќе мора да се впишат во листата на професионални корисници, дистрибутери и советници најдоцна до 31.12.2023 година доколку Република Македонија не е зеја член на ЕУ во моментот на отпочнување на примената на овие одредби или од моментот на зачленување на Македонија во ЕУ доколку членството во ЕУ е пред овој датум.
    5. Одредбите од глава IX од овој закон ќе отпочнат да се применуваат од 01.01.2021 година, а целокупната опрема ќе мора да се усогласи со одредбите од оваа глава најдоцна до 31.12.2024 година.
    6. Одредбите од Член 57 од овој закон задолжително се следат од 01.01.2023 година.
    7. Субјектите од ставот (1) на овој Член кои нема да се усогласат со одредбите од овој закон го губат правото на вршење на дејност и се бришат од Регистрите на економски оператори кои вршат дејност од областа на производи за заштита на растенијата.

**Член 82**

Постапки за Регистрација на економски оператори и на производи за заштита на растенија кои се предмет на уредување на овој закон започнати пред влегувањето во сила на вој закон ќе се завршат согласно со одредбите на Закон за производи за заштита на растенијата („Службен весник на Република Македонија“ бр. 110/2007, 20/2009, 17/2011, 53/2011, 69/2013, 10/2015, 129/2015 и 39/2016).

##### Член 83

#### Подзаконски прописи

1. Националниот акционен план ќе се донесе во рок од две години од денот на влегување во сила на овој закон.
2. Подзаконските прописи чие донесување е предвидено со овој закон ќе се донесат во рок од две години од денот на влегувањето во сила на овој закон.
3. До влегувањето во сила на прописите од ставот (3) на овој член, ќе се применуваат прописите донесени врз основа на Закон за производи за заштита на растенијата („Службен весник на Република Македонија“ бр. 110/2007, 20/2009, 17/2011, 53/2011, 69/2013, 10/2015, 129/2015 и 39/2016) доколку истите не се во спротивност со овој закон.

##### Член 84

#### Одложен престанок на важење

Одредбите од членовите 1, 2, 3, 9, 10, 11, 12, 13, 14, 16, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 50, 51 став (2), 52, 61 и 62 од овој закон престануваат да важат со пристапувањето на Република Македонија во Европската унија.

##### Член 85

#### Престанок на важење

(1) Со влегувањето во сила на овој закон, престанува да важи Закон за производи за заштита на растенијата („Службен весник на Република Македонија“ бр. 110/2007, 20/2009, 17/2011, 53/2011, 69/2013, 10/2015, 129/2015 и 39/2016).

##### Член 86

##### Влегување во сила

Овој закон влегува во сила осмиот ден од денот на објавувањето во "Службен весник на Република Македонија".